APARELL DIGESTIU  | farmacologia (UdG) | Unybook\nFàrmacs per l'aparell digestiu\nTEMA 9: FARMACOLOGIA DE L’APARELL DIGESTIU: CLASSIFICACIÓ: 1. Inhibidors o neutralitzadors de la secreció gàstrica:  inhibidors de la bomba de protons (IBP)  Antihistamínics H2  Antiàcids 2. Protectors de la mucosa gàstrica 3. Antiemètics  Antidopaminèrgics  Antihistamínics H1  Antagonistes dels receptors de la serotonina (5-HT3),  Altres 4. Antidiarreics 5. Laxants 1. INHIBIDORS O NEUTRALITZADORS DE LA SECRECIÓ GÀSTRICA: Efecte químic on si hi ha àcid es dóna una base, o s’intenta que hi hagi menys àcid.\nIndicacions: - Úlcera pèptica (duodenal i gàstrica) - Esofagitis per refluxe - Síndrome de Zollinger – Ellison (càncer ubicat a la orofaringe) 1.1.\n- Inhibidors de la bomba de protons (IBP) Omeprazol (té disposició de la molècula R (no tenen tanta acció) i S (tenen l’acció farmacològica). Té forma activa i inactiva, no es tant eficaç.\n- Esomeprazol (només té la disposició S  molt més potent). Casi bé tot el fàrmac és efectiu.\n- Lansoprazol - Pantoprazol - Rabeprazol Inhibició de forma irreversible de la bomba de H+/K+ATPasa, que fa que entri l’HCl a l’estomac.\nVia oral o via intravenosa.\nEfectes indesitjables: dolor abdominal, cefalees, agitació, diarrea i exantemes, marejos...\nInteraccions: Cit. P450 Més concentració  fenitoïna, diazepam, acenocumarol Menys concentració  azols, sals de ferro, teofi·lina NIC: - Administració medicació intravenosa - Vigilància de la pell - Monitorització neurològica - Maneig electròlits - Maneig intestinal *Els inhibidors de la bomba de protons ens augmenta les fractures òssies  per tant vigilar a donar en persones grans. S’ha d’anar alerta (benefici – risc) *Infeccions per clostridium difficile i IBP  aquest medicament disminueix l’acidesa de l’estomac per tant possibilita que bacteris que no podrien viure en un medi tant àcid, ara hi pugin viure, com el Clostridium Difficile. Estàs canviant el pH de l’estomac.\n*interacció clopidogrel i IBP  el clopidorgel és un antiagregant plaquetari. L’omeprazol pot provocar un efecte cardiovascular. L’omeprazol redueix l’eficàcia d’aquest medicament.\nAntihistamínics H2: - Bloquegen la secreció gàstrica de l’HCl (actuen abans de la bomba) - Administració via oral i via intravenosa (ranitidina) - Està indicat per a úlceres pèptiques, estrès, i reflux gastroesofàgic.\n*La ranitidina és la segona opció després de l’omemprazol. Si hi ha reflux, té més efecte terapèutica la ranitidina que l’omeprazol. Accions que podem recomanar si té reflux: - No fer ingestes gaire abundants - No menjar aliments que produeixen més àcid gàstric (cafè, tabac, pebrot...) - No anar dormir tant bon punt has fet la ingesta RANITIDINA: Indicacions: - Tractament simptomàtic del reflux esofàgic - Tractament de pirosi - Tractament en cas que no es tolerin els inhibidors de la bomba de protons, sobretot tenir en compte en persones grans.\nPosologia: 300mg/24h a la nit o bé 150mg/12h EI: - Confusió, i desorientació en edat avançada. Pot produir fotosensibilitzat, bradicàrdia...\nValorar benefici – risc en pacients de problemes ossis.\nNIC: - Monitoritzar els signes vitals - Cures cardíaques - Vigilància de la pell - Monitoritzar neurològica 1.3.\nAntiàcids - Derivats de magnesi i/o alumini - Són bases dèbils que reaccionen i redueixen la secreció àcida - No s’absorbeixen els derivats d’alumini i magnesi. Es prenen per via oral.\n- El bicarbonat sòdic (l’únic que s’absorbeix): s’absorbeix i pot augmentar el pH de la sang i orina.\n- Indicats en l’embaràs.\n- Els antiàcids neutralitzen el pH. S’han de prendre després de l’àpat. En canvi l’omeprazol i la ranitidina abans de l’àpat.\nIndicacions: - Tractament simptomàtic de malaltia ulcerosa o el reflux - Simptomàtic dispèpsia - Hidròxid d’alumini pot provocar restrenyiment - Hidròxid de magnèsic pot provocar diarrea EA: 2. PROTECTORS MUCOSA GÀSTRICA: Estimulen els mecanismes protectors de la mucosa o bé formen una barrera física sobre l’úlcera.\n- Compostos de bismut (tractament H.Pylori). Alerta amb la insuficiència renal. Poden provocar nàusees, vòmits, i color negre a la llengua i femta (avisar prèviament al pacient).\n- Sucralfat: forma una pasta viscosa a l’estomac. Redueix l’absorció de fluorquiniolones, teofil·lina, tetraciclina, digoxina. Té interaccions amb molts fàrmacs.\n- Misoprostol: Anàleg de PGE1 (prostaglandina e1) i teratogènic (protector de la mucosa gàstrica)i avortiu – molta gent ho fa servir per pílodra del dia de després, perquè es molt més barato. El nom comercial es diu fitotec. Quan s’ha d’induir al part, s’utilitza també.\nDóna to a nivell gàstric i a nivell uterí.\nNormalment no s’utilitza el bismut, però en alguns casos pot ser necessari.\nNormalment es donen 2 antibiòtics + IBP, però si cap cap d’un mes i mig segueix sent resistent es canvien els antibiòtics i s’afegeix al bismut.\n3. ANTIEMÈTICS: Antivòmits *Cinetosi  mareig de quan vas amb cotxe.\n*Segons on ve l’estímul, l’efecte es produeix a diferents zones del sistema nerviós. Per això es donen antiemètics diferents al mateix moment, perquè actuen a diferents nivells, i fan sinèrgia. Ex: quimioteràpia.\nEls estímuls que provoquen vòmits són dolor, imatges i olors repulsives, factors emocionals, mareig, excés d’alcohol, estímuls de faringe i estomac, per tant, que actuen sobre el sistema nerviós. Així doncs, els fàrmacs hauran d’actuar sobre aquest.\nAntiemètics – antidopaminèrgics D2 (baixo els nivells de dopamina) Dopamina  Si una persona amb Parkinson li dones un antiemètic que és antidopaminèrgic li agreuges el Parkinson.\nMetoclopramida (primperan): via oral, via intramuscular, i via endovenós.\nIndicacions: Vòmits per urèmia, radiació, trastorns digestius i citotòxics.\nEfectes indesitjables: Síndrome extrapiramidal: trastorns del moviment, astènia, inquietud motora, girs involuntaris del coll, moviments oculars ràpids. També augmenta la prolactina.\nProvoca diarrea,...Travessa la barrera del sistema motor central i té afectacions a nivell central, per això està contra indicat amb persones amb Parkinson. Aquestes persones han de prendre Domperidona.\nContraindicada: amb nens, amb gent que té parkinson, amb esclerosis múltiples molt avançades...\nNIC: - Administració de medicació IM i EV.\n- Monitorització neurològica - Monitorització de signes vitals - Maneig intestinal.\nDomperidona: Citotòxics i símptomes gastrointestinals. No travessa tant fàcilment la barrera hematoencefàlica (BHE) i per tant no es produeix tant el síndrome extrapiramidal  disminueixen els efectes indesitjables.\nPerò alerta amb arítmies ventriculars greus  contraindicat amb problemes cardíacs.\nAntiemètics – antihistamínic H1 Indicacions: Nàusees i vòmits, associades a cinetosi i vertigen. Es dona pels marejos...\nEI (efectes anticolinèrgics, ja que s’uneix amb un receptor colinèrgic  ja que el nostre fàrmac no es només específic per allà on l’envio, sinó que de rebot, em fa aquests efectes).: Sequedat de boca, retenció urinària, visió borrosa, depressió respiratòria.\n1ra generació: Inici acció ràpida. Són molt lipòfils  BHE. Són poc selectius. EA: somnolència.\n- Difenhidramina (biodramina)  adormen perquè travessen molt la barrera hematoencefàlica.\n- Clemastina: són els mateixos antihistamínics. Ex: varicel·la perquè no rasqui tant i dormi millor.\n- Clorfenamina 3.3.\nAntiemètics – antagonistes receptors serotonina 5HT3: Actuen en els receptors de la serotonina i són típics de donar abans d’un tractament de quimioteràpia. EL preu és elevat però tenen una gran potència.\nOndansetron, granisetron, tropisetron: Vòmits per citotòxics per a prevenció o tractament. Via oral i via venosa (IM i SC ondansetron) Efectes indesitjables: freqüents cefalees, mareig, flushing.\nAntiemètics – altres: Dexametasona: Sol emprar-se també per a citotòxics però habitualment combinat Cannabinoides: Tenen una potència emetitzant semblant als corticoides però no s’utilitzen pels seus efectes adversos: al·lucinacions...\n4. ANTIDIARREICS: El tractament de la diarrea és buscar solucions de rehidratació oral. Si amb una diarrea, la persona té febre o sang a la femta s’ha d’anar al metge. Però sinó es un virus. NO deshidratar-se.\nLa lopermida (no s’ha de prendre)  només té una funció molt concreta. Fa un tap, fa que la diarrea s’aturi, però el virus es queda a dintre. Només ha de ser si hem de viatjar. Per tant la loperamida, disminueix el peristaltisme (no tracta el problema del perquè tens la diarrea) i a més a més provoca nàusees i somnolència.\n5. LAXANTS: 5.1.\nFormadors de massa  retenen líquids  augmenten la massa fecal. Cal ingesta important de líquids. Efectes Indesitjables: flatulències i distensió abdominal. Donar-los aquelles persones que es mobilitzen.\n Metilcel·lulosa  Agar  Plantatge: és fibra, per tant necessita aigua i moviment.\nOsmòtics  Augmenta la pressió osmòtica i la retenció de líquids en el colon. Efectes indesitjables: Deshidratació. La lactulosa està indicada per l’encefalopatia hepàtica  perquè laxi i per catpar les toxines degut a que el fetge no funciona.\n Lactulosa  Sulfat de magnesi i hidròxid de magnesi 5.3.\nLubricants:  Oli d’oliva  pot provocar diarrea  Glicerina  els supositoris s’han d’introduir per la part plana i no la que fa punxa.\nEmol·lients o estovadors de la femta Actua com un detergent estovant les femtes.\n Docusat sòdic 5.5.\nIrritants de colon  Actua sobre les terminacions nervioses i això fa que augmenti la motilitat intestinal. Efectes indesitjables: Diarrea, deshidratació, depleció sodi i potassi...Interacciona amb la digoxina. Fa de rasclet, et carregues tota la flora intestinal.\nCreua una gran dependència.\nUtilitzar-los en un moment determinat.\n Senòsids A i B  Bisacodil  Picosulfat Fàrmacs que causen restrenyiment: - Antiepilèptics - Antihistamínics - Antiparkinsonians - Antidepressius tricíclics - iMAO - Opiacis - Simpaticomimètics - Antipsicòtics - Antiàcids de calci i alumini ...\nfarmacologia - APARELL RESPIRATÒRI (2017) Resumen\nfisiopatologia - FISIOPATOLOGIA DIGESTIVA (2016) Resumen\nANATOMIA - APARELL RESPIRATÒRI (2015) Resumen\nFarmacologia clínica i terapèutica - Tema 9 - Aparell digestiu (2015) Apunte


Apartment Rista Lekica Bar Montenegro - Ofertes d'hotels amb els MILLORS DESCOMPTES EN LÍNIA\nDescompte a Apartment Rista Lekica\nPer als viatgers què vulguin captar les imatges i els sons de Bar, Apartment Rista Lekica és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Rista Lekica ofereix un servei impecable i compleix amb totes les exigències dels més experimentats viatgers. Transport hotel/aeroport, habitació familiar, lloguer de cotxes, restaurant, ascensor són només algunes de les comoditats que fan que Apartment Rista Lekica sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, escriptori, balcó/terrassa a cada habitació. Les instal.lacions d'oci de l'hotel, que inclouen centre esportiu, sauna, piscina exterior, piscina coberta, pesca estan dissenyades per escapar i relaxar-se. Gaudeixi d'incomparable serveis i d'una localització de prestigi a Apartment Rista Lekica.


Actualitzada 02/01/2019 a les 11:32\nEls Mossos investiguen la denúncia d’una agressió sexual múltiple presentada per una jove de la Seu d’Urgell. Els fets van ocórrer la Nit de Nadal en un local de lleure nocturn d’aquesta ciutat i hi van participar sis homes. La policia va arrestar divendres un veí de la Seu i prova d’identificar la resta d’implicats, que serien d’Andorra.\n© Imatge d'arxiu del carrer Major de la Seu d'Urgell.\nEls Mossos d’Esquadra investiguen l’agressió sexual perpetrada suposadament per 6 homes contra una jove de 19 anys la matinada del passat 25 de desembre en un local de lleure nocturn de la Seu d’Urgell. La policia va arrestar el divendres de la setmana passada un dels presumptes autors hores després que la jove denunciés el cas. Els Mossos proven ara d’identificar la resta d’implicats, que serien veïns d’Andorra, per procedir a la seua detenció.\n6 PRESUMPTES AGRESSORS. Sis joves van participar suposadament en l’agressió. Serien veïns de la Seu i Andorra, segons van apuntar diversos col·lectius.\n1 DETINGUT Els Mossos d’Esquadra van detenir divendres passat un jove de la Seu com a presumpte autor de l’agressió sexual.\n25 DE DESEMBRE El succés va tenir lloc la matinada del 25 de desembre a l’interior d’un local de lleure nocturn de la capital de l’Alt Urgell.\n126 DENÚNCIES A LLEIDA Els Mossos van registrar 126 denúncies per delictes sexuals a Lleida en els 10 primers mesos del 2018.\nL’agressió sexual va tenir lloc durant la festa de la Nit de Nadal al local La Murga. Un portaveu de la discoteca va explicar dilluns que el suposat atac grupal a la jove es va produir als serveis de l’establiment. Un familiar de la víctima va comunicar hores després als responsables de La Murga el que havia succeït.\nLa Fiscalia ha recorregut la condemna només per abusos contra dos acusats d’una violació a Vielha\nEl portaveu del local va afegir que “hem col·laborat en tot moment amb els Mossos d’Esquadra per aclarir el que ha succeït”. Empleats de l’establiment van prestar declaració davant de la policia.\nEl cas va sortir a la llum dilluns al migdia arran de la denúncia pública que van fer el Col·lectiu Feminista Alt Urgell, Col·lectiu Huldra i Arran Alt Urgell sota el títol Ni a la Seu ni enlloc, prou agressions masclistes!. En el comunicat van assegurar que “l’agressió la van realitzar un grup de cinc nois d’Andorra i un de la Seu. A poc a poc, s’està identificant els agressors i un d’ells és un component” d’un grup musical que tenia prevista una actuació en aquest mateix recinte la nit del 31.\nSegons el comunicat de dilluns passat, “finalment l’organització de Nit Oh Parties ens ha assegurat que no participarà en l’actuació el presumpte agressor”. Els tres col·lectius també van afegir que “continuarem denunciant tant en els espais de lleure com en el dia a dia les agressions que patim”.\nPer la seua part, l’alcalde de la Seu, Albert Batalla, va condemnar “amb rotunditat totes les agressions, especialment aquelles que pateixen les dones”, i va oferir el seu suport a la jove, “que pot comptar amb totes les nostres eines d’atenció”.\nEls urbans van trobar el jove agredint suposadament la noia, que estava mig nua. La jove, que va patir contusions i una mossegada en un dit, va ser traslladada al CAP de Prat de la Riba per ser sotmesa a una valoració mèdica, mentre que el detingut, de nacionalitat uruguaiana i domiciliat fora de Lleida, va ser arrestat.\nInvestiguen un atac sexual a una jove en ple carrer\nDetingut un segon jove per l‘agressió sexual múltiple a la Seu d’Urgell\nLa víctima de l'agressió sexual a La Seu reconeix 3 dels 6 autors\nPresó per al segon detingut per l'agressió sexual múltiple a la Seu\n3.Pla per unificar en només dos CAP el servei de Pediatria a Lleida ciutat\n4.La Boscana de Bellvís, al Top 100 de The Fork\n1. L'oci nocturn afirma que Salut posa l'11 de febrer com a possible data de reobertura:...\n2. Sunka 100% ADN Lleidatà\n3. Agricultura destina 9 milions del Pla de Recuperació en modernitzar regadius del Canal ...\n4. Per què la covid afecta més les dones a llarg termini?\n5. Sanitat retarda ara la tercera dosi als cinc mesos de passar la covid


Acte multitudinari a Montblanc contra els presos polítics – Radio Montblanc\nHi va participar el conseller Josep Rull i el vicepresident de l'ANC, Agustí Alcoberro\nLa plaça Major de Montblanc va ser l’escenari aquest divendres 16 de març d’un acte multitudinari de rebuig als presos polítics. Especialment, es van recordar els 5 mesos que fa que Jordi Sánchez i Jordi Cuixart estan tancats a la presó de Soto del Real. Ha estat una de les concentracions més rellevants dels darrers mesos, amb centenars de persones.\nL’acte va comptar ahir amb l’assistència de personalitat destacades, com ara la del conseller Josep Rull i la del vicepresident de l’ANC, Agustí Alcoberro. També hi va participar el diputat d’ERC, l’esplugí Ferran Civit i el diputat de Junts per Catalunya Eusebi Campdepadrós. Tots ells van reivindicar la necessitat de lluitar per la república de Catalunya i van rebutjar la presó preventiva dels Jordis, així com de Junqueras i Forn.\nEl conseller Josep Rull va fer un dels discursos més contundents, assegurant que “jo sóc membre del govern legítim de Catalunya presidit per Carles Puigdemont, perquè en aquest país qui escull el president de Catalunya es el poble. I és per això que els quatre companys són a la presó, per defensar la llibertat i la democràcia”. Agustí Alcoberro, de l’ANC, va recordar que “fer actes com aquest són molt importants, aquest escalf els arriba a la presó i els ajuda a aixecar la moral”.\nTots ells, acompanyats de l’alcalde de Montblanc, l’Espluga i altres municipis de la comarca, així com diversos regidors, van participar després al Sopar Groc al restaurant el Molí del Mallol, amb la participació de més de 200 persones, que van omplir la sala gran del restaurant, en solidaritat amb el presos polítics. El sopar estava organitzat per l’ANC de la Conca de Barberà


Els valors de l’esport tornen a protagonitzar un renovat Olimpivic que arriba a la seva dotzena edició – Regidoria Esports de Vic\nTotes les activitats escollides per formar part de l’OlimpiVic s’han coordinat mitjançant diferents entitats esportives que hi aporten el coneixement més tècnic. Com a principal novetat, el sistema de punturació de l’OlimpiVic tindrà en compte el resultat esportiu i una puntuació de valors en què els participants hauran d’autoavaluar-se i, al mateix temps, també seran avaluats per àrbitres. Un treball de valors que s’ha treballat conjuntament per membres representants al consistori infantil.\nPer la seva banda, Elisabet Franquesa subratlla que per segon any consecutiu es torna a apostar per la mobilitat activa (anar a peu o amb bicicleta) per arribar a la zona esportiva des dels diferents centres educatius. Una inicativa que va en consonància amb el Bus Bici, un projecte pioner a nivell de país, i en què tan sols l’any passat 270 infants de 9 centres educatius van participar en les 12 rutes del bus bici gràcies a l’impuls de diverses entitats i la col·laboració de l’Ajuntament de Vic.\n19 maig 2022 xevi General


Els sindicats critiquen Bargalló pel seu pla per a reobrir els centres educatius\nLa USTEC en demana la dimissió, la Intersindical l'acusa de mentir i la UGT qualifica el pla de molt perillós\nActualització: 20.05.2020 - 21:04\nEls sindicats han criticat el conseller d’Educació, Josep Bargalló, i s’hi han indignat, pel seu pla de reobertura dels centres educatius. Segons que ha explicat Bargalló, els instituts i les escoles que siguin en regions sanitàries en fase 2 del pla de desconfinament tornaran a obrir al juny per atendre de manera personalitzada i presencial els alumnes que ho requereixin. Els centres educatius que ja siguin en fase 2 o que hi passin dilluns vinent obriran l’1 de juny. Les classes no es reprendran amb normalitat, sinó que, en línies generals, el curs s’acabarà telemàticament. Però a partir d’ara hi haurà la possibilitat d’un retorn voluntari per a fer tasques d’orientació i suport lectiu dels alumnes, acompanyament tutorial i emocional i per a facilitar la planificació del curs vinent.\nLa USTEC demana la dimissió del conseller\nLa Unió de Sindicats de Treballadors de l’Ensenyament de Catalunya (USTEC), el principal sindicat de mestres del Principat, ha demanat directament la dimissió del conseller Bargalló, perquè ‘se’n renta les mans’ i ‘no vol assumir les seves pròpies competències’. ‘Va fent fil per randa el mateix que li proposava la ministra Isabel Celaá‘, ha retret el portaveu del sindicat, Ramon Font, al programa ‘Planta baixa’ de TV3. Font considera molt perillós que es traslladi el marge de decisió sobre les condicions d’obertura a les direccions dels centres educatius, ‘sense proveir d’equips de protecció integral ni alumnes ni professors’. I ha afegit: ‘Les mesures de distanciament són impossibles de complir en l’educació infantil.’\n#BargallóDimissió Rentar-se les mans és bo pel coronavirus però no es pot admetre venint d’un govern. pic.twitter.com/882ZK9JV2E\n— USTEC•STEs (IAC) (@USTECSTEs) May 20, 2020\nLa Intersindical l’acusa de mentir i anar descoordinat\nLa Intersindical ha acusat Bargalló d’anar descoordinat i de mentir per haver dit que les previsions havien estat consensuades: ‘No s’ha comptat amb sindicats i comunitat educativa, no hem tingut ni veu ni vot en aquest procés’, lamenten. També es queixen que el departament pretengui de tornar a obrir els centres ‘sense preveure cap recurs extraordinari de personal ni cap planificació d’espais’ i, atès que només s’obriran les aules per a la meitat dels alumnes, es demanen si ‘cada centre haurà de decidir quins nens tenen dret a l’educació presencial i quins no’. Per això, igual com la USTEC, la Intersindical considera que Bargalló no assumeix prou responsabilitat: ‘Qui hauria d’assumir les possibles conseqüències d’aquestes instruccions són els alts càrrecs del Departament d’Educació i no les direccions dels centres.’\nLa UGT diu que el pla del departament és perillós i que les escoles no estan preparades\nLa UGT també ha qualificat de precipitat i perillós el pla de Bargalló. El sindicat diu que els centres públics ‘amb prou feines disposen d’equips de protecció individual en condicions per a fer les preinscripcions presencials’, que ja s’han començat a fer, i es demana quines garanties hi ha que els centres que hagin d’obrir en tinguin. Per això, el sindicat valora de convocar aturades per a cobrir els treballadors que ‘se sentin obligats a posar en risc la seva salut’. Com els altres dos sindicats, la UGT també critica que Bargalló no els hagi consultat res i reclamen una convocatòria urgent de la taula de negociació i del comitè de prevenció de riscs laborals per a estudiar i consensuar una proposta de retorn a les aules el curs que ve.\nLa FAPAC retreu la falta d’un pla de contingència\nLa Federació d’Associacions de Pares i Mares de Catalunya (Fapac) ha retret al Departament d’Ensenyament que no hagi dissenyat un pla de contingència per garantir el dret d’ensenyament dels alumnes en el retorn a l’escola. En declaracions a l’ACN, la presidenta de l’entitat, Belén Tascón, ha mostrat preocupació pel fet que el departament insisteixi en la via organitzativa del tercer trimestre, quan cada centre ha impartit coneixements de la manera que li ha semblat més oportuna. Això, afirma Tascón, ‘ha causat grans desigualtats’ i en pot continuar originant. Ha considerat ‘molt indicatiu’ que aquest retorn sigui voluntari i ha reflexionat que si del que es tracta és de fer un acompanyament emocional, serà difícil que es pugui fer per als que més ho necessiten.\nLa presidenta de la Fapac també ha criticat que el Departament hagi informat al llarg de la pandèmia de manera ‘poc concreta i interpretable’, fet que, al seu parer, contribueix a aprofundir en les desigualtats i no va en la línia de garantir el dret d’educació. Finalment, Tascón ha ampliat la preocupació també al setembre quan, a parer de la Fapac, ‘tampoc queda garantit’ aquest dret. Per això la federació adverteix que quan comenci el curs 2020-2021 ‘no hi pot haver educació telemàtica’.


Dones Directives i Professionals de l’Acció Social – El bloc de Plataforma Educativa\nxarxa de Dones Directives i Professionals de l’Acció Social\nAquestes darreres dècades s’ha avançat molt, a partir de la incorporació de la dona al món laboral, en termes d’igualtat, però encara resta molt camí per a fer!\nAquests darrers anys s’ha escrit, parlat i debatut molt sobre el paper de la dona en els càrrecs i òrgans directius de les empreses, no només pel que fa a la representació, sinó també pel que fa a la visualització. Aquest és un debat que no ha passat desapercebut en l’àmbit de les entitats socials en general i en la direcció de les entitats en particular.\nFruit d’aquest debat, de la necessitat de visualitzar i potenciar la representativitat de directives i professionals de les entitats socials ECAS va crear, a mitjans del mes de març d’enguany la xarxa de Dones Directives i Professionals de l’Acció Social, que té com a principals objectius:\nAconseguir que les organitzacions del tercer sector social, especialment ECAS, esdevinguin referents polítics i socials com a entitats que incorporen els principis i valors de l’equitat de gènere i l’eradicació de les discriminacions per raó de sexe\nVisibilitzar l’aportació de les dones a les organitzacions del tercer sector i sensibilitzar l’entorn del valor de l’equitat de gènere com a motor imprescindible per avançar cap organitzacions més justes, solidàries i eficients. Comporta impulsar un canvi profund en els models de gestió organitzativa\nTot i que l’àmbit social és un sector altament feminitzat la presència de dones als òrgans directius és inferior a la dels homes i és, també, molt desproporcionada vers el nombvre de dones (treballadores i voluntàries) que composen les entitats.\nLa xarxa de Dones Directives i Professionals de l’Acció Social compta ja amb una setantena de dones que treballen en l’àmbit social, ja sigui en una organització no lucrativa, a l’administració pública o en règim d’autònoma; la seva participació és a títol individual, no en representació de l’entitat social o organisme pel qual treballen.\nSi ets dona i treballes en l’àmbit social tu també pots adherir-t’hi!\nUna de les dones membres de la xarxa de Dones Directives i Professionals de l’Acció Social és Pilar Bosch Bech, directora financera de Plataforma Educativa.\nTagged with dones, ecas, igualtat, pilar bosch, xarxa dones directives i professionals acció social.\nBy plataformaeducativa\t– 11 juliol 2012\n« Èxit de participació a l’acte “Defensa els teus drets” de la Fundació Astres Els blocs de Medi Ambient i El Cigne Rostit als Premis Blocs Catalunya 2012 »


El dia de la Marató es converteix en una gran festa esportiva – Compromís per Castelló\nEl dia de la Marató es converteix en una gran festa esportiva\nLa Marató arriba acompanyada d’activitats paral·leles i 26 punts d’animació que complementen la prova.\nEnric Porcar destaca que “la Marató de Castelló porta els valors intrínsecs de l’esport en el seu ADN: el sacrifici, la superació, la solidaritat, el joc net, la perseverança, la il·lusió, la diversió, el respecte, el compromís… Però a més, se suma un sentiment col·lectiu, una il·lusió compartida, un orgull que recorre tots els carrers de la ciutat.\n“La implicació de tota la ciutat, és bàsica per al desenvolupament de la prova fins i tot per al seu resultat esportiu. Perquè la motivació d’un atleta no és la mateixa quan sent que hi ha tota una ciutat darrere de la prova, quan sent tot el suport del públic i de l’organització. I així són els i les castellonenques, que ixen al carrer a animar. Es tracta d’una ciutat bolcada en la Marató en un clar exemple de treball en equip, d’una il·lusió feta realitat. És un exemple de participació ciutadana amb l’ajuda de desenes de col·lectius veïnals, culturals, fins i tot de col·legis, que fan que també els més xicotets puguen participar i sentir-se protagonistes d’aquesta ‘Gran Festa de l’Esport’”.\nEnric també ha explicat que “la Marató de Castelló també és una prova del compromís dels diferents agents econòmics i socials amb el desenvolupament de la nostra ciutat. Perquè sense l’aportació i la col·laboració de les empreses que avui esteu ací, seria del tot impossible engegar un esdeveniment d’aquestes característiques. De nou moltes gràcies per fer-ho possible. En aquest sentit, és necessari assenyalar que la nostra Marató va nàixer i ha crescut en plena crisi, amb el vent en contra. I, precisament per açò, té més mèrit la seua consolidació, i açò és gràcies a les 33 empreses que d’una manera o una altra us impliqueu”.\nACTIVITATS D’entrada, l’Expomarató se celebrarà els dies 4 i 5 de desembre en la Pèrgola amb 24 expositors de diferents marques, clubs, institucions i empreses. La formació i l’oci seran la clau amb xarrades per a escolars, exhibicions de jumping, consells tècnics, sanitaris o de nutrició a càrrec d’experts en la matèria com el doctor Miguel Medina o atletes d’èlit com Juan Carlos de la Ossa, Tofol Castanyer o Lola Peñarrocha.\nTambé es presentarà a atletes d’èlit; es recuperarà el Breakfast Run Castelló, un suau entrenament festiu amb la finalitat de posar a punt les cames i conviure tots junts; es fa un taller de Cross Force; se celebrarà la marató fotogràfica de ADOFA… Activitats gratuïtes i obertes a totes les edats.\nEls més menuts poden optar per la Marató Infantil el dissabte 5 en el parc Ribalta. Es tracta d’una sèrie de proves, no competitives, per edats, de 5 a 15 anys, destinades a uns 500 escolars.\nLa Marató s’ha guanyat el reconeixement com a prova solidària i sostenible. Els corredors podran contribuir amb la solidaritat si lliuren, en finalitzar la prova, el xip a les ONG participants i equival a un donatiu de 5€. També s’arreplegar roba, calçat i ulleres (els dies 4 i 5 en la Expomarató) material que que arribarà a Etiòpia. I busca ser una prova sostenible i ecològica instal·lant punts de reciclat on els corredors hauran de llançar les seues ampolles en els avituallament.\nANIMACIÓ S’han fixat 26 punts d’animacions fixes i itinerants repartides per tot el recorregut amb la finalitat de que servisquen d’estímul per als corredors en aquells moments en els quals la prova es faça especialment dura i, també, per a que veïns i veïnes puguen gaudir d’una autèntica festa en la ciutat.\nEntre les fixes cal destacar el taller de ball i d’animació infantil situats en la plaça Maria Agustina a càrrec de Sagals . L’animació de la Gaiata 2 a la Plaça Fadrell, l’animació infantil en el templet del parc Ribalta a càrrec de Lleuresport, les actuacions musicals en l’avinguda del Rei en Jaume dels Simples i l’exhibició de Cubbá a càrrec d’Apta Vital Sport. L’exhibició de Tennis Platja en Hort dels Corders amb Patagonia Esport, la marató de spinning en la piscina provincial, el grup d’animació albinegre per part del Club Esportiu Castelló, amb la participació de diferents equips de futbol base de la ciutat als voltants de Castàlia i l’exhibició de Mugendo, en el Grau.\nI dins dels grups d’animació itinerant, cal destacar la participació de la Federació de Colles amb l’Escola de Dolçainers i Tabaleters, la Colla Castàlia, l’Associació Cultural Dolçainers i Tabaleters del Grau, els Tambors Desperta Ferro de Els Cavallers de la Conquesta, la Colla El Soroll i la Colla de Dolçainers i Tabaleters de Castelló.\nJa en la recta final se situaran els tambors dels confrares de Santa María Magdalena, el grup de Batukada Ravatuquen i el Centre Asturià amb els seus ‘gaiteros’.\n←Una nova Mesa d’Habitatge com a espai de col·laboració i propostes\nRecord i homenatge a les dones víctimes de la violència masclista→


Isabel de Yzaguirre - La Colorista®: Consultoria de Color, disseny i Investigació de Tendències: 2011\nL'any de La Colorista.\nSi miro enrere, aquest ha estat un any ben productiu!!!\nLa tardor del 2010 vaig decidir tornar a les classes d'Art i explorar el món del color. Ho vaig fer de la mà de la Marina Berdalet, i vaig seguir durant el 2011. He viscut dies molt feliços!\nVaig començar a fer Paletes de colors, perquè em va venir de gust.Vull expressar el meu agraïment a en Jaume Orriols per les seves lliçons de Photoshop. A en Joan Sunyer Moret, pels trucs professionals que em va ensenyar i per ajudar-me amb idees i la seva mestria tècnica en el disseny dels meus logos i tarja de La Colorista. I als Hornbeck Design Partners, que van ser tan amables de prestar-me la seva fotografia de la costa de Monterrey i permetre'm realitzar la primera -i que ha esdevingut la meva insignia- paleta de colors.\nVaig decidir fer un curs de Color Consultant.Volia aprendre a crear les Atmosferes de Color per a Interiors d'una manera més científica que la que m'havien ensenyat a l'Escola d'Art . Després d'una recerca a fons, el vaig fer online amb Sensational Color -no hi uns estudis semblants a Espanya, o no hi eren quan jo els vaig buscar.Va ser una bona tria, en vaig quedar més que contenta! Vaig obtenir la meva Color for Your Home Consultant Certification amb la Color Expert Kate Smith. Va ser una excel·lent professora que ara és una amiga!\nA les darreries del 2010 vaig comprar el domini lacolorista.es i amb molta timidesa vaig obrir la meva Pàgina de negocis a Facebook. Ara hi tinc 219 seguidors. A tots ells, motles gràcies!!!\nHe seguit publicant el meu blog en tres idiomes, cosa que vol dir manegar tres blogs en un al mateix temps. El meu blog en anglès és el més seguit -a Europa i a la resta del món el tema del color és més conegut que a casa nostra- i m'ha portat molt tràfic (molt per a mi, que sóc un peix petit).He passat d'unes 3000 visites a primers d'any fins a les 9123 avui.Mai no hauria imaginat arribar aquí. Per tant, a tots els que m'han visitat per llegir-me o fer tansols una ullada als meus posts, moltes gràcies per dedicar-me una part del vostre temps!!! No he promocionat tant els blogs en català ni en castellà i quan ho he fet no han tingut tanta ressonància com en anglès. Crec que és per desconeixement del tema i em proposo esmenar aquesta mancança, ara que també endego seriosament el meu Servei com a Interiorista Colorista.\nAl meu blog, he cercat una manera pròpia d'escriure sobre el Color i també he explorat les Tendències. Els meus articles més llegits en anglès han estat:\nTrobareu aquí article en català.\nArticle en català.\nI l'article gunayador ha estat:\n620 visualitzacions fins avui.\nArticle encara no publicat en català!\nPotser a alguns us sembli poc, per mi ha estat una sorpresa meravellosa ser llegida per tanta gent d'arreu. I m'agradaria engrescar la gent de Catalunya a interessar-se pel món del color!\nPer acabar aquest resum anual, enguany he dissenyat els meus logos i tarja.Amb l'ajuda d'en Joan, com he dit més amunt. I també a partir d'una idea que generosament em va brindar la Color Consultant Teresa Tullio. I estic començant a presentar el meu servei com a Interiorista Assessora de Color localment. I he fet coneixences i amistats al món del color. Què més puc desitjar?\nTan sols això, torneu el 2012, sereu molt benvinguts!!!\nIsabel, La Colorista.\nPublicat per IdeY a 20:01 Cap comentari: Enllaços a aquest missatge\nEtiquetes de comentaris: paletes de colors, projectes, Tendències\nPublicat per IdeY a 1:25 Cap comentari: Enllaços a aquest missatge\nEtiquetes de comentaris: 2012, Barcelona, Catalunya, Consultora de Color, decoració, Espanya, interiorisme, interiorista, Isabel de Yzaguirre, La Colorista, Moià, paleta de colors\nTeoria del Color en poques paraules\nPublicat per IdeY a 18:43 Cap comentari: Enllaços a aquest missatge\nEtiquetes de comentaris: color, Consultora de Color, decoració, disseny, exterior, interiorisme, interiors, Isabel de Yzaguirre, La Colorista, paleta de colors, projectes\n"La Colorista" a l'exposició "Aleteig" (Moià), novembre de 2011\nEnguany s'ha celebrat l'Exposició "Aleteig" a la Sala Casal, de Moià, del 26 de novembre al 6 de desembre. Impulsada per la Regiduria d'Afers Socials de l'Ajuntament, i pel Cercle Artístic de Moià, s'hi convidà dones artistes de Moià, fossin conegudes, o no tant, o no gens.\nL'Exposició s'emmarcava en el Dia Internacional contra la violència de Gènere i vaig tenir l'honor de ser-hi convidada. Hi vaig participar amb els esbossos per al disseny de les Làmpades Bimbolles (Joan Sunyer Moret i Isabel de Yzaguirre), amb la "Leo" -una de les làmpades- i amb una petita presentació com a Interiorista Especialista en Color. Us deixo amb una petita mostra d'imatges.\nLa Laura Camí, regidora d'afers socials, en Dionís Guiteras, alcalde actual, i la Teresa Codina Bernadí, en representació del Cercle Artístic de Moià.\nLa sala va acollir diferents expressions artístiques.\nJoguines per encàrrec i capells de disseny\nEl dia de la inauguració va ser un èxit de públic!\nGravats, dibuix a grafit, acríl·lics...gran varietat i qualitat d'obra!\nLa meva participació (foto per gentilesa de na Teresa Codina Bernadí).\nAlguns esbossos originals de les "Bimbolles" (2010).\nEmbrió de la làmpada Ble.\nSomnis i realitats.\nLàmpada "Leo", inspirada en l'Esfinx de Gizeh (Joan...).\nEl meu fan més estimat...\nI el meu flyer com a Interiorista Especialista en Color.. humilment, obra pròpia.\nSi vols crear aquella atmosfera somniada a casa teva, contacta amb mi.\nPublicat per IdeY a 23:16 Cap comentari: Enllaços a aquest missatge\nEtiquetes de comentaris: BimBolles, color, Consultora de Color, dissenyadora, dissenyadors, ES TALLER JOAN MORET, interiorista, Isabel de Yzaguirre, Joan Moret, La Colorista, paleta de colors, projectes\nEl Color de l'any 2012 d'AzkoNobel, el Roig de Gerd Madur!\nCom vaig dir fa uns dies, tinc notícies interessants dels Color Futures 2012 d'AzkoNobel. I heu-les aquí. El Color de l'any 2012 proposat per aquesta Companyia és el:\nRoig de Gerd Madur!\nAquest color, radiant i viu, és alhora lúdic i seriós, dinàmic i dolç. En un periode històric tan canviant, ens recorda que no podem buscar solucions simples.\nTransicions de color\nEvoluciona de les tintes pàl·lides d'anys anteriors cap a un color més confiat, que ens alegri els cors el 2012. Ho agraïrem en un món tan torbat com el que estem vivint!\n"En una paleta de colors, el vermell permet fer contrastar un color, que en retrocedeixi un altre. O realça un matís fresc en el de més enllà. Pot canviar el joc en un instant!" (Traducció pròpia).\nUn poderós modificador pels estats d'ànim, el roig és molt ben considerat arreu del món degut als seus significats simbòlics. A Xina és associat amb la bona sort; a l' Índia senyala felicitat matrimonial i és el color del vestit de les núvies... A moltes Societats Occidentals és el color de la passió, del poder i de les festivitats. Els nens el prefereixen clarament i els adults admirem a aquells i aquelles que gosen vestir de vermell en públic. És un color que aporta valor i significat, emprat també per a alertar-nos dels perills.\nFamília dels vermells 2012\nLes PARAULES CLAU atribuïdes a la Família dels Vermells per part d'AzkoNobel són: BAIA, MADUR, ROMÀNTIC, DELICIÓS .\nEl seu COLOR CLAU és definit com a " un roig tropical rosaci, com un rubor intens, amb una insinuació subtil i una aparença vaporosa...Com un camaleó: tranquilitzador o tens, tènue o brillant, segons a què estigui aparellat". (Traducció pròpia).\n"La intensa qualitat encesa del roig de 2011 és rebaixada per un vel boirós, obscur, que torna el nou vermell lleugerament més enigmàtic i versàtil". (Traducció pròpia).\nNo puc sinó relacionar-lo amb el Rosa Mareselva 2011 de Pantone i veure'l com una evolució lògica d'aquest. Pantone encara no ha publicat el seu Color 2012, però ho farà aviat. Jo, de moment, admeto que m'he enamorat d'aquest Roig de Gerd Madur a primera vista!\nI recordeu, si us voleu assessorar per millorar o canviar els colors a casa vostra, no dubteu a contactar amb mi! Com a Interiorista Consultora de Color, la meva feina és ajudar-vos a fer la millor tria d'acord amb els vostres gustos i desigs, i fer que el color flueixi harmoniosament en tots els aspectes del vostre projecte!\ntotes les imatges mostrades aquí pertanyen a l'AzkoNobel's Color Futures 2012, enllaçat a l'inici d'aquest post. També és la font de la informació escrita, de vegades citada literalment, de vegades interpretada a la llum del meu enteniment personal. Així doncs, les imatges originals i la informació pertanyen a la companyia AzkoNobel. Aquest Blog Post roman propietat de l'autora del blog, jo mateixa. Si en vols citar i reproduir alguna part em sentiré honorada. Tan sols et demano que reconeguis la font i em retroenllacis. Gràcies!!!\nPublicat per IdeY a 16:52 Cap comentari: Enllaços a aquest missatge\nEtiquetes de comentaris: 2012, atmosferes, Barcelona, Catalunya, color, color de l any, Consultora de Color, decoradora, Espanya, exteriors, interiorisme, interiorista, interiors, Isabel de Yzaguirre, La Colorista, Moià, roig, vermell\nCom s'estableixen les Tendències de Color\nLes tendències de Color s'estableixen amb tres anys d'antelació a l'any en curs, com molts i moltes deveu saber. Els Creadors de Tendències treballen per les grans Companyies de Tendències, les determinen d'acord amb indicadors diversos i posteriorment segueixen l'evolució del mercat per veure quines són adoptades i quines no. Així és com els consumidors arriben a preferir uns certs colors: la indústria fa que els estimin! Com diu el lema del Color Marketing Group, "Color Sells"- El color ven!\nI com diu en Frank H. Mahnke al seu llibre "Color and Light in Man made environments", estudis psicològics fets molt seriosament demostren que nosaltres els humans necessitem el color a les nostres vides. Per això ens encanta! I també necessitem variació per evitar l'avorriment.\nÉs sota aquest punt de vista que les Tendències de Color prenen sentit, igual que els canvis estacionals de color a les nostres llars.\nPersonalment consulto com més fonts millor per tal de conèixer les Tendències de Color. M'agrada llegir la Mix Magazine de Globalcolor, porporciona informació molt valuosa que es centra en diferents mercats, no tan sols en l'europeu.Hi ha altres fonts, és clar. I la feina del Detectiu de Colors és escollir i fer els seus informes personals a partir del què troba. Actualment estic redactant el meu Focus de Color per la resta de l'any 2011 i vaig topar-me amb aquesta joia: AzkoNobel Colour Trends 2012. Ben aviat, noves molt interessants!\nPublicat per IdeY a 22:00 Cap comentari: Enllaços a aquest missatge\nEtiquetes de comentaris: 2012, arquitectònic, arquitectura, Catalunya, color, Consultora de Color, exterior, interiorisme, Isabel de Yzaguirre, La Colorista, Moià, paleta de colors, Tendències\nColor per a exteriors: colors meditarranis costaners\nAquesta setmana vaig visitar Vilassar de Mar. Sempre m'han agradat les viles de la nostra costa catalana i reconec que tinc debilitat per les cases aquelles d'estiueig de principis del segle passat. Fa un any em vaig començar a immergir al món del color i vaig fer el salt que feia anys desitjava fer, de la mà de la pintora Marina Berdalet.\nVaig aprendre a crear atmosferes diverses en Espais Interiors, amb na Kate Smith. I en contacte amb Consultores de Color d'arreu del món, vaig descobrir com a altres països treballen el color pels espais arquitectònics exteriors. I em fascina.\nPublicat per IdeY a 17:10 Cap comentari: Enllaços a aquest missatge\nEtiquetes de comentaris: arquitectònic, arquitectura, català, Catalunya, color, Consultora de Color, costaner, decoració, Espanya, estival, exterior, Isabel de Yzaguirre, La Colorista, Modernista. Modernisme, Moià, paleta de colors\nCrear un esquema de color a partir d'un objecte estimat\nUna de les maneres d'encarar una Consulta de Color és partint d'un objecte estimat, com per exemple una obra d'art o un objecte d'artesania adquirit en un lloc o moment especial per part del propietari de l'espai interior. L'esmentat objecte serveix d'inspiració perquè ens n'agraden els colors, la textura, l'ambient que ens evoca... Alhora, també podem pretendre crear un marc que en realci les qualitats, la bellesa. A tall d'exemple, heus ací una paleta de colors creada a partir d'un objecte que vaig adquirir fa anys a un amic, una bombonera, d'inspiració modernista segons sembla.\nEn aquest cas, als tons extrets de l'objecte n'hi he afegit alguns del mobiliari de l'entorn. La paleta obtinguda juga amb colors complementaris entre ells, per la seva situació al cercle cromàtic, com són la gamma dels grocs i la dels violetes.\nObtenim també colors anàlegs, que ens permeten el·laborar l'esquema de color, com, en aquest cas, el color teula, de la família del taronja:\nEl daurat podria ser el color principal per als murs i el verd caqui ocuparia una paret d'accent. Morat i teula es podrien assignar a complements, com per exemple sofà i coixins. I en darrer lloc, per al paviment, podríem triar entre els colors següents:\nSi triéssim el color platejat per al paviment, podríem assignar els altres dos al mobiliari, amb la qual cosa obtindríem un ambient ric i refinat, i també actual i extremat, d'acord amb la línia de mobiliari, complements i materials constructius escollits pel client. Evidentment, es podrien fer altres combinacions a partir de la mateixa paleta de colors, d'acord amb els gustos del client, que és el protagonista del projecte. Una de les meves propostes seria:\nPerò es poden fer moltes variants i eleccions diferents, com:\nOrganitzem els colors d'una manera diferent, on la dimensió de l'àrea ocupada representa la proporcionalitat emprada per a cada color. Aquí hem assigant el color teula a la paret d'accent, hem canviat el color del paviment, que realça els grocs daurats, i la resta els assignaríem a mobiliari, tapisseries i cortinatges. Hauríem d'estudiar bé el color del sostre, en funció de la il·luminació natural i artificial rebuda per l'estança. Com veieu, es tracta d'estudiar factors molt diversos, molt més enllà de triar entre dues o tres mostres a l'atzar, tasca en la qual els Consultors de Color per a interiors estan especialitzats.\nSi t'agradaria millorar l'ambient a casa teva, et puc ajudar a crear l'harmonia desitjada amb els colors que estimes com a centre. Un cop triada la paleta de colors, et puc acompanyar en l'elecció dels materials, mobiliari i complements. No ho dubtis, contacta amb mi i consulta els meus serveis!\nPublicat per IdeY a 14:13 Cap comentari: Enllaços a aquest missatge\nEtiquetes de comentaris: Barcelona, Catalunya, color, Consultora de Color, Consultors, decoradors, interioristes, interiors, Modernista. Modernisme, Moià, paleta de colors, projecte\nPaleta de colors modernistes Barcelona 1\nAmb aquest, començo una sèrie de posts sobre els colors de Barcelona. Alhora que intento captar-los, referiré en poques paraules alguns fets dels llocs escollits.\nAvui vull mostrar la paleta de colors d'una de les cases construïdes dins el Parc Güell de Barcelona. Construït entre el 1900 i el 1914, el "Parc Güell" fou el treball principal, i el més complet, de n' Antoni Gaudí, que va rebre l'encàrrec de construir una Park-City d'acord al model de les que s'erigiren a Anglaterra a la segona meitat del s. XIX . Gaudí, que va concebre la seva obra com una àrea residencial tancada i emmurallada amb tots els serveis necessaris, fou ajudat pels també arquitectes Josep Mª Jujol i Joan Rubió i Bellver.\nEn aquesta foto, corresponent a la Casa Rosada, en la qual visqué Gaudí durant vint anys, podeu observar una de les tècniques decoratives practicades en aquest període, l'esgrafiat, al voltant de les finestres i a la façana.\nEn aquest exemple tenim una paleta amb rics tons apagats, rosat i roig vinós, junt a un beige sorrenc, que contrasta amb el negre de la tanca en ferro forjat i amb el verd obscur de les persianes mallorquines.Si el dia hagués estat més assolellat, aquest ramell de colors hauria quedat realçat pel blau radiant del nostre cel Mediterrani. No us perdeu la visita a aquest lloc meravellós si teniu a mà poder fer-la!\nPublicat per IdeY a 23:24 Cap comentari: Enllaços a aquest missatge\nEtiquetes de comentaris: arquitectura, Barcelona, color, Consultora de Color, decoració, exteriors, Gaudí, interioristes, Modernista. Modernisme, Moià, paleta de color, paleta de colors\nEnfeinada com he estat fent el Curs d'Hivern de Consultoria de Color per a Interiors a Sensationalcolor, tenia el blog abandonat per manca de temps per a escriure. Ara que estic a punt d'acabar, torno amb un dels projectes que he fet enguany, un de ben especial. Es tracta d'un projecte per a decorar un mur de formigó del pati de l'escola on treballo, a Moià. Hi vaig treballar des de l'estiu, a estones, i el vaig entregar al gener. Vaig treballar la idea de captar els colors de les estacions de l'any tot seguint l'ordre en què les vivim a l'escola i traduir-los en una mena de païsatge. D'esquerra a dreta de la imatge anem de la tardor a l'estiu. I de baix a dalt, es reprodueixen els colors des de la terra fins el cel, també segons les èpoques.Aquí teniu el resultat final:\nEl mur a decorar era el següent:\nVaig prendre mostres de colors de fotografies fetes per una sevidora en diferents estacions de l'any i els vaig desar desordenadament en aquesta primera Carta de Colors:\nA partir d'aquí, vaig traduir els colors a d'altres imprimibles amb Pantone Solid Coated, els vaig organitzar per estacions de l'any i vaig fer una paleta de colors per a cada una d'elles. No vaig utilitzar tots els colors al projecte, però sí molts d'ells. Ací teniu les diferents paletes, que presento per ordre anual:\nPaleta d'hivern, La Colorista\nPaleta de primavera, La Colorista\nPaleta d'estiu, La Colorista\nPaleta de tardor, La Colorista\nLa meva faceta de Consultora de Color s'adreça més aviat a la Decoració d'Interiors, però en aquest cas, i abans de fer el curs que m'ha permès sistematitzar els meus coneixements, la vaig aplicar al color per exteriors. Potser és un camp que pugui afegir als meus objectius. Als USA s'aplica molt a triar els colors exteriors per les vivendes...\nPublicat per IdeY a 15:43 2 comentaris: Enllaços a aquest missatge\nEtiquetes de comentaris: Barcelona, Catalunya, color, Consultora de Color, decoració, decoradors, disseny, dissenyadors, exteriors, interiorisme, interioristes, Moià, paleta de colors, projectes\nColors de l'any:xarrup de groc i rosa mareselva. Tu quin tries?\nEl Sherbet Yellow o Groc Xarrup és un dels colors de tendència per l'any 20011.\nPropugnat per la multinacional AzkoNobel, que té prestigioses marques de pintura arreu del món -entre elles Bruguer a Espanya- com al seu Color 2011, contrasta amb l'escollit per Pantone, el Rosa Mareselva.\nConfesso que no gosaria posar un rosa tan intens ni tan sols a una paret d'accent d'una estança. En canvi, crec que pot funcionar bé en el camp de la moda.\nCom a accent, en alguns complements, pot donar un toc primaveral i alegre a un interior:\nMés aplicable em sembla el groc en els seus diferents tons, que poden anar del pastel al mantega, seguir amb el xarrup de llimona fins arribar als tons com el canari i els més brillants i saturats:\nA tall d'exemple, aquesta cuina publicada a l'informe de Tendències 2011 d'Apartment Therapy, ens mostra aquest color en un lloc on s'ha utilitzat tradicionalment, en una interpretació actual, il·luminat pel blanc del mobiliari i marcs, en contrast amb el castany del parquet i dialogant per analogia amb el salmó de l'estança del fons, amb la qual estableix una continuïtat temàtica:\nPetites notes de verd posen un contrapunt que equilibra el conjunt.\nQuant a la moda, ja es troben al mercat tota mena de peces de roba i complements en aquest color càlid i refrescant:\nAmb el què m'ha agradat de tot plegat he fet la meva paleta personal Trendy 2011:\nSi vols renovar el Color i la Decoració de casa teva contacta amb mi. La meva feina és ajudar-te!\nPublicat per IdeY a 20:12 Cap comentari: Enllaços a aquest missatge\nEtiquetes de comentaris: Barcelona, Catalunya, color, Consultora de Color, decoració, decoradors, groc, interiorisme, interiorista, interioristes, interiors, paleta de colors, rosa, Tendències\n"La Colorista" a l'exposició "Aleteig" (Moià), nov...\nEl Color de l'any 2012 d'AzkoNobel, el Roig de Ger...\nColor per a exteriors: colors meditarranis costane...\nCrear un esquema de color a partir d'un objecte es...\nColors de l'any:xarrup de groc i rosa mareselva. T...


Qui som - Vallès Oriental\nEn primer lloc t'agraeixo que la visita a la pàgina web d'ERC al Vallès Oriental. Aquest és un espai virtual que vol aproximar el visitant a la nostra activitat. A banda que també la pots seguir de manera més viva al facebook (https://www.facebook.com/ERCVallesOriental) o al twiter (https://twitter.com/ERCVallesOr).\nLes eleccions municipals del maig del 2019 han esdevingut un abans i un després d'ERC a la comarca.\nEn efecte, la Permanent sortint, encapçalada pel seu president, en Jaume Profitós, ha fet una excel·lent tasca, assolint uns resultats magnífics per a ERC a la comarca del Vallès Oriental. Uns resultats que situen el nostre partit com a segona força política tant en nombre de vots com en nombre de regidors.\nAquests resultats tampoc no hagueren estat possibles sense la participació i la feina constant de les seccions locals, i dels seus militants, amics i simpatitzants, que han fet el gran esforç de cercar les persones adequades per fer les feines que ens podia encarregar el poble si assolíem majories suficients. Aquest esforç s'ha concretat en una gran obertura del partit a persones independents que ens aporten una gran dosi d'aire fresc i ens donen l'oportunitat d'explicar-nos més enllà de les sigles del partit, i també d'explorar totes les col·laboracions i sinergies possibles en cada una de les realitats locals. Però no només això, la militància ha entès que ara són temps de consolidar un discurs nítid i clar i ha sabut explicar-lo amb il·lusió i rigor.\nAquests factors han dut Esquerra a la centralitat política comarcal, a esdevenir l'opció socialdemòcrata i independentista amb més suport popular. I així ho demostren les 10 alcaldies i els 110 regidors assolits a la comarca. A més també hem augmentat un 23% el nombre de militants.\nAquests resultats ens situen en un moment d'una gran responsabilitat i també ens il·lusionen perquè ens permeten apropar el nostre projecte polític a la ciutadania. Sabem que els nostres votants esperen molt de nosaltres i estem convençuts que els hem de correspondre tant amb una gestió impecable dels nostres ajuntaments, com amb una manera de governar basada en la participació i la proximitat. Però també amb unes accions polítiques decidides, que menin els nostres pobles, la comarca i el país a esdevenir un espai net de corrupció, socialment just i nacionalment lliure.\nSom molt conscients del gran canvi que viu el país i el Vallès Oriental vol ser peça clau d'aquesta nova república Catalana. Esquerra treballarà perquè ningú no quedi al marge de la república catalana. Buscarem complicitats i també opinions. Esquerra del Vallès Oriental vol ser un indret de diàleg constructiu perquè estem convençuts que els nous temps voldran, més que mai, diàleg i serenor, però també força i decisió.\nViurem temps apassionants.\nPresident ERC Vallès Oriental


Ràpid i fàcil a quarts | Futfem.cat\nPartit molt i molt plàcid pel Barça. A l'anada dels vuitens de final de la Champions, el conjunt blaugrana ha passat per sobre del Minsk amb una claredat esclafant i, en qüestió de 25 minuts, ha sentenciat l'eliminatòria. Oshoala, Marta Torrejón i Aitana per partida doble s'han encarregat de convertir en gols les múltiples ocasions que ha tingut el Barça a la primera meitat. El Minsk amb prou feines ha passat de mig camp al primer temps i només una actuació estel·lar de Voskobovich ha evitat una victòria per dobles dígits. El Barça ha topat amb la portera bielorussa en moltes ocasions, inclòs un penal que li ha aturat a Mariona. A la segona meitat el ritme ofensiu blaugrana ha baixat ostensiblement però Jenni Hermoso s'ha encarregat de fer el 5 a 0 definitiu i enviar els 1.698 espectadors que han assistit a l'Estadi Johan Cruyff, amb un gran sabor de boca.\nAmb la recuperació de Mapi León, Lluís Cortés només ha plantejat un canvi a l'11 inicial. La central aragonesa ha entrat en el lloc de Kheira Hamraoui, cosa que ha fet que Patri tornés a jugar al pivot. Així doncs, el Barça ha sortit amb Paños a la porteria, defensa de quatre amb Marta, Pereira, María León i Leila, mig del camp per Patri amb Aitana i Alexia a la posició d'interiors i, a dalt, el trident format per Caroline Graham Hansen i Mariona als extrems i Asisat Oshoala a la punta d'atac. A la banqueta, ha tornat Jenni Hermoso a la convocatòria després de perdre's el duel contra l'Sporting per la mort del seu avi i Carla Armengol ha estat la futbolista descartada, juntament amb Gemma Font, la tercera portera.\nUn bany és la millor manera de definir el que ha passat a la primera part d'aquest Barça – Minsk. L'equip blaugrana ha marxat al descans amb un clar 4 a 0, amb gols obra d'Oshoala, Marta Torrejón i un doblet d'Aitana. A més, es podria dir que cap d'aquests gols ha estat d'un enorme mèrit individual, sinó que les jugadores del Barça han sabut trobar-se bé per aconseguir arribar amb facilitat a porteria, cosa que ha fet que tots els gols hagin estat assistits. Però la diferència podria haver estat molt major si no fos perquè Voskobovich, la portera del Minsk, ha tret fins a 3 mans salvadores per evitar gols blaugrana; inclòs un penal comès sobre Alexia que la portera bielorussa li ha tret a Mariona. A part, Aitana podria haver aconseguit un hat-trick si el seu xut no hagués topat amb el travesser.\nAprofitant aquest enorme avantatge de 4 a 0, Laia Codina ha fet exercicis d'escalfament durant el descans i, a la represa, ha debutat a la Champions, entrant en el lloc de María León. Abans del quart d'hora de la segona meitat, Lluís Cortés ha esgotat els canvis i ha donat minuts a Candela Andújar d'extrem, en el lloc de Graham, i també ha acabat entrant Jenni Hermoso en el lloc d'Asisat Oshoala. Pel que fa al joc, el Minsk ha volgut evitar mals majors i ha plantejat un partit molt més tancat a darrere. El Barça ha tingut alguna ocasió molt i molt clara, però ni molt menys s'ha acostat al nombre de la primera meitat. Això sí, qualsevol perill blaugrana ha estat respost per Voskobovich de manera sensacional. Gràcies a la portera del Minsk, el resultat s'ha mantingut 4 a 0 durant molts minuts fins que Jenni Hermoso ha aprofitat una nova aturada de la portera rival per convertir el refús en el 5 a 0 definitiu.\nAquest triomf encarrila, i gairebé sentència, la classificació del Barça pels quarts de final de la Champions. Només caldrà acabar-ho de certificar el dimecres 30, a Minsk, a les 16.00 hora bielorussa, 14.00 hora a Barcelona. Abans però, les blaugrana aparquen la Champions i tornen a centrar-se a la Lliga. I és que el diumenge 20, el Barça rebrà el Logroño a l'estadi Johan Cruyff, a partir de les 16.00 hores, amb l'objectiu de seguir mantenint el liderat.


El cost del Pla de reconstrucció de l’Ajuntament de Manresa per fer front a la covid-19 supera els 4 milions d’euros. Foto: Jordi Preñanosa\nLa revisió d’aquestes dades ha permès també clarificar algunes actuacions i ajustar algunes partides que inicialment s’havien inclòs com una previsió de despesa que, un cop executada l’actuació, ha tingut un cos diferent ja sigui a l’alça o a la baixa. D’aquesta forma, s’obté una redacció més acurada del Pla i una informació detallada del cost que estan tenint les mesures que s'hi inclouen.\nUna dada rellevant que inclou l’informe és l’ampliació en 155.000 euros de la partida del Pla destinada a ajuts a fons perduts a autònoms i empreses per fer front als efectes de la covid-19, dotada inicialment amb 200.000 euros, que s’aprovarà previsiblement en aquest Ple de novembre.\nLa decisió s’ha pres en el marc de les reunions de seguiment del Pla de Reconstrucció Social i Econòmica de Manresa, que va ser aprovat per tots els grups municipals, i es preveu que es puguin atendre totes les sol·licituds presentades que compleixin els requisits abans d’acabar l’any.\nLa decisió d’establir aquest mecanisme de seguiment ha estat fonamentada en la necessitat d’apostar per un Pla dinàmic, que es vagi adaptant a la incertesa i a la situació canviant que ha generat la Covid-19, per poder donar resposta a les necessitats que es vagin presentat en cada moment amb noves actuacions o reforçant determinades partides pressupostàries. Podeu consultar la versió íntegra de l’informe de seguiment del Pla local de Reconstrucció Social i Econòmic de Manresa del novembre.


És un primer pas per complir les previsions de la companyia, que vol implantar aquest servei el 2020 a Barcelona i Madrid\nIván Gutiérrez 18/07/2018 - 14.29 Actualitzat 18/07/2018 - 22.42\nMercadona tindrà un nou centre logístic a la Zona Franca de Barcelona dedicat al negoci online.\nSegons ha pogut saber TV3, la cadena valenciana de supermercats llogarà una nau logística de 10.420 metres quadrats que dedicarà íntegrament al seu negoci online.\nEl centre és al costat del Port de Barcelona, en una parcel·la d'uns 20.000 metres quadrats. La planta s'està acabant d'edificar i l'està desenvolupant la immobiliària Goodman, propietària de la parcel·la, on l'empresa valenciana estarà en règim de lloguer.\nEl centre on s'instal·larà Mercadona està al costat del que fa servir Amazon per reforçar el seu servei d'última milla i enviaments ràpids a Barcelona.\nLa cadena valenciana també dedicarà aquest centre al servei d'enviaments que està provant ja a València, i que, ara per ara, encara no té data concreta d'implantació a Barcelona. Aquest centre serà el que Mercadona anomena 'rusc', una nau totalment dedicada al negoci online que la companyia vol potenciar en els pròxims anys, tal com confirmen fonts del sector a TV3 i la mateixa companyia.\nCentre per l'última milla\nLa cadena de supermercats que presideix Joan Roig ja està fent les proves pilot del servei en línia a València ciutat, i encara no hi ha data per implantar el nou negoci de comerç electrònic a Barcelona i Madrid. En tot cas, la localització i les dimensions del magatzem que ha llogat Mercadona a Barcelona són idònies per a aquest servei, i la mateixa nau ha estat dissenyada per prestar serveis d'última milla, tal com anunciava la mateixa companyia Goodman en un inici.\nLa nau és a uns 10 quilòmetres del centre de Barcelona i al centre de la Zona Portuària del Port de Barcelona, on les vies de comunicacions són molt beneficioses per entrar i sortir de la ciutat. De fet, és el que al sector es denomina producte 'prime', ja que hi ha molt pocs espais disponibles en una zona tan pròxima al port i l'aeroport.\nProves pilot a València\nDe fet, el centre online que ja està operatiu a València, al polígon Vara de Quart, és d'unes dimensions molt similars (13.000m2) al que acaba de llogar a Barcelona (10.400m2).\nLa prova pilot que està portant a terme a València l'anomenen "laboratori", i els centres logístics, "ruscos". Per aquest projecte, Mercadona ha habilitat una nova web i una aplicació per a València ciutat i alguns municipis contigus, una versió totalment diferent de la que encara s'utilitza a la resta d'Espanya. Una web de la qual el seu president, Juan Roig, va dir que no estava satisfet. Encara no hi ha data perquè això sigui operatiu en ciutats com Barcelona o Madrid, però el seu president va dir el maig passat que "com a molt d'hora seria cap al 2020."\nEn la darrera presentació de resultats, la companyia va explicar que només l'1% de la facturació de Mercadona és del negoci online, i segons ha reconegut la mateixa companyia, fins ara aquest era deficitari, ja que utilitzava els mateixos supermercats i el seu personal per fer també les comandes d'internet, juntament amb les que s'encarreguen per telèfon o s'han de portar de la botiga al domicili.\nAra, el pla és que hi hagi un personal que es dediqui exclusivament a l'online, i això es farà en centres com el de València i com el que acaba de llogar a Barcelona.\nEn el comerç electrònic, la competició ja ha començat pel sector de l'alimentació. I el gegant Amazon, que té una aliança amb els supermercats Dia, ha fidelitzat molts clients pel seu servei Prime d'enviaments en menys de dues hores amb una tarifa anual de 20 euros.\nMercadona cobra per cada comanda 7,21 euros, però l'expert Dionís Guzmán, professor de l'ISDI, assegura que el preu no serà tan important com la innovació, l'experiència de compra i la precisió i estat en què arribi el producte al destinatari.\n"Aquí Mercadona està en una posició privilegiada, ja que té el consumidor al centre de la seva estratègia."\nCentres logístics a Catalunya\nLa companyia té la base logística a Catalunya al centre logístic d'Abrera, un gegant de més de 110.000 metres quadrats molt robotitzat, on ha invertit més de 300 milions d'euros.\nAquest centre és nou, però fonts de la companyia asseguren que ja li ha quedat petit, i per això a principis d'any va llogar una nau de 29.000 metres quadrats al polígon de Can Margarit, a Sant Esteve Sesrovires.\nAquest centre satèl·lit dona servei al gegant d'Abrera després de que es fes el trasllat definitiu de l'antic magatzem de Sant Sadurní d'Anoia, on a principis d'any només es feia la distribució de productes frescs com el peix, la carn o la fruita.\nMercadona i Amazon aposten pel comerç online a Barcelona\nAmazon i Mercadona instal·len nous centres logístics pel comerç on-line


ACCIÓ MOIXINA-Va EDICIÓ - NOTICIARI - - NOTICIARI\nACCIÓ MOIXINA-Va EDICIÓ\nAcció en xarxa per millorar la biodiversitat. Retirada del creixen bord a La Moixina.\nVa edició de l'ACICÓ MOIXINA\nEl diamrsts 28 de maig d e2019, dins el marc de la Setmana de la natura, el seminari d'eScoels verdes de la Garrotxa va dur a temre la Va edició de l'acció Moixina. 123 alumnes de 5 escoles i instituts han estat treballant per recuperar els recs dels Paratages de la Moixina i la seva biodiversitat.\nDurant aquesta acció d’Aprenentatge-servei, s'han dut a temre tres activitats:\na) Xerrada informativa sobre els valors de la Moixina que es durà a terme a les diferents escoles verdes de la comarca en les dats següents:\nEscola Pia 07/5/2019 14:00h\nINS La Garrotxa 10/5/2019 10:30h\nESC La Bòbila 13/5/2019 12:30h\nESC Volcà Bisaroques 14/5/2019 12:30h\nINS Bosc de la Coma 15/5/2019 11:00h\nb) Arrencar plantes de créixens bord dels recs i dipositar-los al marge per assecar-los i, posteriorment, retirar-los a la planta de compostatge.\nAquestes accions ens han permès anar recuperant aquest entorn natural i descobrir-ne la seva singularitat. Una de les espècies més beneficiades pe aquestes accións és la libèl.lula blava.


L’acte ha comptat amb la participació del propi artista, que ha agraït el suport rebut pel museu i per l’Associació de Ceramistes de la Bisbal. També hi ha intervingut Josep Maria Ubach, antic tècnic del Ministeri de Cultura del Govern d’Andorra, amic de l’autor i coneixedor de la seva obra. Lluís Sais i Puigdemont, alcalde de la Bisbal d’Empordà ha clos els parlaments inaugurals.\nL’acte s’ha tancat amb l’actuació del grup de rumba i jazz fusió Buena Onda, que han acompanyat amb les seves versions de clàssics del gènere.\nL’obra gaudeix d’alguns dels elements més característics de les instal·lacions de Balmaseda: l’espectacularitat, es tracta d’una instal·lació de grans dimensions (amb aproximadament 10 metres de llarg i 4 d’amplada); i la universalitat: a l’igual que a la instal·lació que va presentar a la Biennal de Venècia del 2013, el concepte parteix de la seva illa natal però dona una mirada universal i crítica a la societat contemporània.\nExpo balsameda, inauguracio terracotta\nL’obra reprodueix un fragment de carretera de proporcions reals –a escala 1:1– amb la singularitat que l’asfalt està format per milers de crancs negres amuntegats els uns sobre els altres. Les 3.000 peces han estat realitzades per l’artista a la Bisbal d’Empordà amb l’assessorament tècnic de professionals locals, concretament dels ceramistes de l’Estudi Ceràmic [ba_Ro] de Vulpellac. Cada animal s’ha modelat un per un d’una forma completament artesana, aquest fet dona com a resultat una multitud de peces úniques que, un cop formen la carretera, passen d’individus a ser una gran massa uniforme. A sobre hi traça les línies pròpies de qualsevol carretera. Es tracta d’una obra de crítica social amb una mirada als actuals èxodes migratoris.


FILTRA ELS RESULTATS FILTRA ELS RESULTATS Tema Activitats medi natural Degustacions Esdeveniments Excursions amb bitllet Excursions sense bitllet Geoparc Orígens Lloguer btt, caiacs... Senderisme Visites guiades Visites teatralitzades Selecciona una opció per veure els detalls Ecomuseu de les Valls d'Àneu C/ del Camp, 22-24, Esterri d'Àneu Un viatge al passat... Sovint sentim contar al nostre padrí com vivia ell de petit i se’ns fa estrany imaginar-nos que a casa no tinguessin llum, aigua corrent, lavabo, etc. També sobta que cada any... des de4 € > Epicentre, Centre de Visitants del Geoparc Passeig del Vall, 13, Tremp És el punt neuràlgic d’informació turística del Geoparc Orígens i l’espai on s’expliquen els valors del seu patrimoni cultural i natural. Ofereix una experiència atractiva d’oci cultural, mostra els... des de3 € > Espai Raier Av. del Camp de la Sala, s/n,, La Pobla de Segur VIU UN ANTIC OFICI DESAPAREGUT ! L'espai raier és la porta a un món per recordar... on descobrir un passat de fusta, de rius, de boscos i de secrets. Un camí per conèixer qui eren els RAIERS, la se... des de3 € > Jaciments d'ous i petjades de dinosaures c/Sant Andreu, 4B, Isona Dins dels municipis de la Conca Dellà, Tremp o Abella de la Conca s’hi troben un gran nombre de jaciments paleontològics, tant de fòssils de dinosaures (ossos, petjades i ous), com d’altres vertebrats... des de9,50 € > Museu de la Sal de Gerri Pl. Angel Esteve, 10, Gerri de la Sal El Museu de Gerri de la Sal es troba situat a l'antic magatzem de la sal. L'edifici del s. XV consta d'una planta més o menys quadrada de 650 m2 per planta amb tres plantes i la sotacoberta. Antigame... des de4 € > Museu Hidroelèctric de Capdella Central de Capdella, La Torre de Capdella Coneix de primera mà per que la Vall Fosca també és la Vall de la llum des de3 € > Parc Astronòmic Montsec Camí del Coll d'Ares, s/n, Àger Al Montsec, no et perdis el planetari únic, on sense contaminació lumínica s'observa un cel impressionant. Es tracta d'un planetari multimèdia digital amb una cúpula mòbil de 12 de metres de diàmetre... des de9 € > Visita a Casa Mauri i Molí de l'oli Av. Verdaguer 35, La Pobla de Segur Visita guiada d'aproximadament 45 min. al Molí de l'oli de St Josep (1905) i explicació de l'exterior de la Casa Mauri (1907), actual ajuntament de La Pobla de Segur. El palauet residència modernista,... des de3 € > Visita a les Botigues Museu de Salàs Plaça del Mercat, Salàs de Pallars Transporta't en el temps i viu l'antic comerç a partir de l’ambientació d’espais i la recuperació, exposició i interpretació dels béns de consum quotidià al llarg d’un segle (1870-1970). des de6 € > Visita a l'església romànica de Covet Santa Maria de Covet, Isona Visita una de les joies del romànic a la Conca Dellà. Situada als peus de la Serra de Comiols i dins el poble de Covet, està datada a la primera meitat del segle XII. La façana principal presenta una... des de4 € > Visita a Peramea Plaça de l'Om, Peramea Lo Vent de Port organitza visites per mostrar i interpretar els trets característics de la vila closa. La visita inclou l’entrada a espais particulars ubicats a l’interior de les cases del poble, com... des de6 € > Visita al Castell de Llordà Castell de Llordà, Isona Situat al cim d'un turó que es troba al nord del poble de Llordà. Es tracta d'un espai fortificat del segle XI. És un dels millors exemples d'arquitectura no estrictament religiosa, sinó de caire resi... des de4 € > Visita al Castell de Mur i Canònica de Santa Maria c/ Únic, Castell de Mur Descobreix un Conjunt monumental únic !! Amb aquesta visita guiada et podràs endinsar en la història dels dos magnífics edificis romànics construïts al voltant del segle XI, quan aquest lloc era la s... des de6 € > Visita clandestina Casa Mauri i Molí de l'Oli La Pobla de Segur NOVETAT! Descobreix els secrets d'un dels edificis més particulars del Pallars, acompanyats d'en Rafel, el xofer del Sr. Ramon Mauri. T'acompanyarà al llarg d'una visita divertida i alhora constructiv... des de12 € > Visita guiada Tremp Tremp Descobreix i passeja pel centre històric de la capital del Pallars Jussà, entrant a la Basílica Mare de Déu de Valldeflors i al Casal del Pare Manyanet. També podràs descobrir el patrimoni natural i... des de3 € > Visita Teatralitzada a Àger Portal del Pedró, Àger Et convidem a recórrer els carrers del nucli antic de la vila d'Àger i de l'interior de la col·legiata de Sant Pere. T'endinsaràs en un recorregut ple d'història pels seus carrers empedrats, que enca... des de14 € > Visita Teatralitzada al Castell de Mur Plaça entre la cànonica i el castell, Castell de Mur Et convidem a recórrer les terres dels comtes de Pallars Jussà. El que va ser el seu castell principal i base del comtat. T'endinsaràs en un recorregut ple d'història de la mà dels personatges que va... des de14 € > Visita teatralitzada al Monestir de Santa Maria de Gerri Gerri de la Sal Ens trobarem al costat de les salines de Gerri per gaudir de la història d’un poble molt singular, ple de llegendes i d'un dels monestirs romànics més meravellosos de la Catalunya Comtal. Qui apareixe... des de14 € >\nSelecciona una opció per veure els detalls Ecomuseu de les Valls d'Àneu C/ del Camp, 22-24, Esterri d'Àneu Un viatge al passat... Sovint sentim contar al nostre padrí com vivia ell de petit i se’ns fa estrany imaginar-nos que a casa no tinguessin llum, aigua corrent, lavabo, etc. També sobta que cada any... des de4 € > Epicentre, Centre de Visitants del Geoparc Passeig del Vall, 13, Tremp És el punt neuràlgic d’informació turística del Geoparc Orígens i l’espai on s’expliquen els valors del seu patrimoni cultural i natural. Ofereix una experiència atractiva d’oci cultural, mostra els... des de3 € > Espai Raier Av. del Camp de la Sala, s/n,, La Pobla de Segur VIU UN ANTIC OFICI DESAPAREGUT ! L'espai raier és la porta a un món per recordar... on descobrir un passat de fusta, de rius, de boscos i de secrets. Un camí per conèixer qui eren els RAIERS, la se... des de3 € > Jaciments d'ous i petjades de dinosaures c/Sant Andreu, 4B, Isona Dins dels municipis de la Conca Dellà, Tremp o Abella de la Conca s’hi troben un gran nombre de jaciments paleontològics, tant de fòssils de dinosaures (ossos, petjades i ous), com d’altres vertebrats... des de9,50 € > Museu de la Sal de Gerri Pl. Angel Esteve, 10, Gerri de la Sal El Museu de Gerri de la Sal es troba situat a l'antic magatzem de la sal. L'edifici del s. XV consta d'una planta més o menys quadrada de 650 m2 per planta amb tres plantes i la sotacoberta. Antigame... des de4 € > Museu Hidroelèctric de Capdella Central de Capdella, La Torre de Capdella Coneix de primera mà per que la Vall Fosca també és la Vall de la llum des de3 € > Parc Astronòmic Montsec Camí del Coll d'Ares, s/n, Àger Al Montsec, no et perdis el planetari únic, on sense contaminació lumínica s'observa un cel impressionant. Es tracta d'un planetari multimèdia digital amb una cúpula mòbil de 12 de metres de diàmetre... des de9 € > Visita a Casa Mauri i Molí de l'oli Av. Verdaguer 35, La Pobla de Segur Visita guiada d'aproximadament 45 min. al Molí de l'oli de St Josep (1905) i explicació de l'exterior de la Casa Mauri (1907), actual ajuntament de La Pobla de Segur. El palauet residència modernista,... des de3 € > Visita a les Botigues Museu de Salàs Plaça del Mercat, Salàs de Pallars Transporta't en el temps i viu l'antic comerç a partir de l’ambientació d’espais i la recuperació, exposició i interpretació dels béns de consum quotidià al llarg d’un segle (1870-1970). des de6 € > Visita a l'església romànica de Covet Santa Maria de Covet, Isona Visita una de les joies del romànic a la Conca Dellà. Situada als peus de la Serra de Comiols i dins el poble de Covet, està datada a la primera meitat del segle XII. La façana principal presenta una... des de4 € > Visita a Peramea Plaça de l'Om, Peramea Lo Vent de Port organitza visites per mostrar i interpretar els trets característics de la vila closa. La visita inclou l’entrada a espais particulars ubicats a l’interior de les cases del poble, com... des de6 € > Visita al Castell de Llordà Castell de Llordà, Isona Situat al cim d'un turó que es troba al nord del poble de Llordà. Es tracta d'un espai fortificat del segle XI. És un dels millors exemples d'arquitectura no estrictament religiosa, sinó de caire resi... des de4 € > Visita al Castell de Mur i Canònica de Santa Maria c/ Únic, Castell de Mur Descobreix un Conjunt monumental únic !! Amb aquesta visita guiada et podràs endinsar en la història dels dos magnífics edificis romànics construïts al voltant del segle XI, quan aquest lloc era la s... des de6 € > Visita guiada Tremp Tremp Descobreix i passeja pel centre històric de la capital del Pallars Jussà, entrant a la Basílica Mare de Déu de Valldeflors i al Casal del Pare Manyanet. També podràs descobrir el patrimoni natural i... des de3 € >\nSelecciona una opció per veure els detalls Visita clandestina Casa Mauri i Molí de l'Oli La Pobla de Segur NOVETAT! Descobreix els secrets d'un dels edificis més particulars del Pallars, acompanyats d'en Rafel, el xofer del Sr. Ramon Mauri. T'acompanyarà al llarg d'una visita divertida i alhora constructiv... des de12 € > Visita Teatralitzada a Àger Portal del Pedró, Àger Et convidem a recórrer els carrers del nucli antic de la vila d'Àger i de l'interior de la col·legiata de Sant Pere. T'endinsaràs en un recorregut ple d'història pels seus carrers empedrats, que enca... des de14 € > Visita Teatralitzada al Castell de Mur Plaça entre la cànonica i el castell, Castell de Mur Et convidem a recórrer les terres dels comtes de Pallars Jussà. El que va ser el seu castell principal i base del comtat. T'endinsaràs en un recorregut ple d'història de la mà dels personatges que va... des de14 € > Visita teatralitzada al Monestir de Santa Maria de Gerri Gerri de la Sal Ens trobarem al costat de les salines de Gerri per gaudir de la història d’un poble molt singular, ple de llegendes i d'un dels monestirs romànics més meravellosos de la Catalunya Comtal. Qui apareixe... des de14 € >\nSelecciona una opció per veure els detalls Ecomuseu de les Valls d'Àneu C/ del Camp, 22-24, Esterri d'Àneu Un viatge al passat... Sovint sentim contar al nostre padrí com vivia ell de petit i se’ns fa estrany imaginar-nos que a casa no tinguessin llum, aigua corrent, lavabo, etc. També sobta que cada any... des de4 € > Epicentre, Centre de Visitants del Geoparc Passeig del Vall, 13, Tremp És el punt neuràlgic d’informació turística del Geoparc Orígens i l’espai on s’expliquen els valors del seu patrimoni cultural i natural. Ofereix una experiència atractiva d’oci cultural, mostra els... des de3 € > Espai Raier Av. del Camp de la Sala, s/n,, La Pobla de Segur VIU UN ANTIC OFICI DESAPAREGUT ! L'espai raier és la porta a un món per recordar... on descobrir un passat de fusta, de rius, de boscos i de secrets. Un camí per conèixer qui eren els RAIERS, la se... des de3 € > Jaciments d'ous i petjades de dinosaures c/Sant Andreu, 4B, Isona Dins dels municipis de la Conca Dellà, Tremp o Abella de la Conca s’hi troben un gran nombre de jaciments paleontològics, tant de fòssils de dinosaures (ossos, petjades i ous), com d’altres vertebrats... des de9,50 € > Museu de la Sal de Gerri Pl. Angel Esteve, 10, Gerri de la Sal El Museu de Gerri de la Sal es troba situat a l'antic magatzem de la sal. L'edifici del s. XV consta d'una planta més o menys quadrada de 650 m2 per planta amb tres plantes i la sotacoberta. Antigame... des de4 € > Museu Hidroelèctric de Capdella Central de Capdella, La Torre de Capdella Coneix de primera mà per que la Vall Fosca també és la Vall de la llum des de3 € > Parc Astronòmic Montsec Camí del Coll d'Ares, s/n, Àger Al Montsec, no et perdis el planetari únic, on sense contaminació lumínica s'observa un cel impressionant. Es tracta d'un planetari multimèdia digital amb una cúpula mòbil de 12 de metres de diàmetre... des de9 € > Visita a Casa Mauri i Molí de l'oli Av. Verdaguer 35, La Pobla de Segur Visita guiada d'aproximadament 45 min. al Molí de l'oli de St Josep (1905) i explicació de l'exterior de la Casa Mauri (1907), actual ajuntament de La Pobla de Segur. El palauet residència modernista,... des de3 € > Visita a les Botigues Museu de Salàs Plaça del Mercat, Salàs de Pallars Transporta't en el temps i viu l'antic comerç a partir de l’ambientació d’espais i la recuperació, exposició i interpretació dels béns de consum quotidià al llarg d’un segle (1870-1970). des de6 € > Visita a l'església romànica de Covet Santa Maria de Covet, Isona Visita una de les joies del romànic a la Conca Dellà. Situada als peus de la Serra de Comiols i dins el poble de Covet, està datada a la primera meitat del segle XII. La façana principal presenta una... des de4 € > Visita a Peramea Plaça de l'Om, Peramea Lo Vent de Port organitza visites per mostrar i interpretar els trets característics de la vila closa. La visita inclou l’entrada a espais particulars ubicats a l’interior de les cases del poble, com... des de6 € > Visita al Castell de Llordà Castell de Llordà, Isona Situat al cim d'un turó que es troba al nord del poble de Llordà. Es tracta d'un espai fortificat del segle XI. És un dels millors exemples d'arquitectura no estrictament religiosa, sinó de caire resi... des de4 € > Visita al Castell de Mur i Canònica de Santa Maria c/ Únic, Castell de Mur Descobreix un Conjunt monumental únic !! Amb aquesta visita guiada et podràs endinsar en la història dels dos magnífics edificis romànics construïts al voltant del segle XI, quan aquest lloc era la s... des de6 € > Visita clandestina Casa Mauri i Molí de l'Oli La Pobla de Segur NOVETAT! Descobreix els secrets d'un dels edificis més particulars del Pallars, acompanyats d'en Rafel, el xofer del Sr. Ramon Mauri. T'acompanyarà al llarg d'una visita divertida i alhora constructiv... des de12 € > Visita guiada Tremp Tremp Descobreix i passeja pel centre històric de la capital del Pallars Jussà, entrant a la Basílica Mare de Déu de Valldeflors i al Casal del Pare Manyanet. També podràs descobrir el patrimoni natural i... des de3 € > Visita Teatralitzada a Àger Portal del Pedró, Àger Et convidem a recórrer els carrers del nucli antic de la vila d'Àger i de l'interior de la col·legiata de Sant Pere. T'endinsaràs en un recorregut ple d'història pels seus carrers empedrats, que enca... des de14 € > Visita Teatralitzada al Castell de Mur Plaça entre la cànonica i el castell, Castell de Mur Et convidem a recórrer les terres dels comtes de Pallars Jussà. El que va ser el seu castell principal i base del comtat. T'endinsaràs en un recorregut ple d'història de la mà dels personatges que va... des de14 € > Visita teatralitzada al Monestir de Santa Maria de Gerri Gerri de la Sal Ens trobarem al costat de les salines de Gerri per gaudir de la història d’un poble molt singular, ple de llegendes i d'un dels monestirs romànics més meravellosos de la Catalunya Comtal. Qui apareixe... des de14 € >


Unitat d’Artritis – Institut Ferran de Reumatologia\nYou are here: Home / Unitat d’Artritis\nEl terme artritis engloba a totes aquelles malalties reumàtiques en les quals el procés causa inflamació articular, la qual cosa ocorre, aproximadament, en unes 100 malalties que tracta el reumatòleg, que és el metge especialista en la patologia no quirúrgica de l’aparell locomotor.\nLes artritis poden produir símptomes articulares com inflor, enrogiment, augment de la temperatura de la pell, dolor i limitació en les articulacions afectades, així com altres signes generals com a febre, cansament, pèrdua de gana o aprimament, encara que no és necessari que tots estiguin presents per a fer un diagnòstic.\nExisteixen múltiples causes d’artritis: infeccioses, per dipòsits de cristalls en l’articulació (com l’àcid úric que causa la gota), de base genètica, relacionades amb algunes malalties i unes altres, com l’artritis reumatoide, l’origen de la qual està determinat per un trastorn autoimmune.\nLa forma crònica més freqüent d’artritis és la coneguda com a Artritis Reumatoide (AR) i és una malaltia que es caracteritza per provocar inflamació en la membrana sinovial (membrana que alimenta, protegeix i cobreix els cartílags) de les articulacions.\nLa inflamació d’aquesta membrana és la responsable del dolor, de la inflor clarament visible i de la sensació de rigidesa que els pacients poden sentir als matins. En l’Artritis Reumatoide, la persistència de la inflamació de la membrana sinovial provoca que l’os es faci malbé i apareguin petites erosions. La malaltia afecta amb més virulència a unes articulacions que a altres i hi ha algunes que mai s’alteren. Així, les més afectades són els canells, els dits de les mans i dels peus, els colzes, les espatlles, els malucs, els genolls i els turmells. Afecta aproximadament a l’1% de la població general. Cada any es produeixen a Espanya uns 6.500 nous casos d’Artritis Reumatoide. Aquesta malaltia afecta principalment a les dones i sol aparèixer entorn dels 40 i 45 anys. No obstant això, també els nens i els ancians poden patir-la.\nAvui dia sabem que una detecció i un tractament precoç de les formes d’artritis és molt important per intentar frenar la seva progressió i limitar les afectacions funcionals que poden produir, la qual cosa fa recomanable la consulta ràpida al reumatòleg davant la sospita d’una artritis.\nÉs important que el pacient sàpiga que les proves de laboratori no són suficients pel diagnòstic d’una forma d’artritis, sinó que el diagnòstic es completa amb l’interrogatori del pacient, l’exploració, la petició de proves complementàries i, en ocasions, l’observació del curs natural de la malaltia.\nEstudis molt sòlids relacionen l’hàbit de fumar amb l’aparició i/o les agudizacions de l’Artritis Reumatoide de forma molt significativa. El seu reumatòleg li farà aquesta i altres recomanacions que avui sabem que són efectives per millorar la seva malaltia.\nUn recent estudi ha permès determinar que la presència d’inflamació en qualsevol articulació, dolor en les articulacions de les mans i la rigidesa de les mans als matins, són signes suficientment suggestius com per sospitar i iniciar un estudi d’Artritis Reumatoide.\nAlgunes malalties autoimmunes poden implicar afectació articular, com per exemple el Lupus Eritematés, l’Esclerosi Sistèmica, la Síndrome de Sjögren, la Polimiàlgia Reumática i l’Artitis Psoriásica.\nLa Unitat d’Artritis d’Institut Ferran de Reumatologia, pot ajudar-lo a precisar la causa dels seus símptomes inicials i establir un tractament precoç.\nPara més informació pot accedir als següents enllaços externs:


PREINSCRIPCIÓ 20-21. Del 13 al 22 de maig\nEntre el 13 i el 22 de maig es durà a terme la preinscripció escolar des de P3 fins a 4t d'ESO\nEl Departament d'Educació ha publicat que entre el 13 i el 22 maig es durà a terme la preinscripció escolar des de P3 fins a 4t d'ESO.\nA causa de les circumstàncies extraordinàries per la covid-19, les presentacions de sol·licituds es faran per via telemàtica al llarg de tot el període i hi haurà uns dies específics, entre el 19 i el 22, per atendre les preinscripcions presencials amb cita prèvia.\nSol·licitud per via telemàtica\nEl Departament d'Educació ha habilitat un espai on-line al que podeu accedir a través d'aquest enllaç. Per formalitzar la preinscripció podreu introduir directament les vostres dades i després enviar el resguard a l'escola per correu electrònic a:\nSol·licituds a l'Etapa d'Educació Infantil (P3 a P5): [email protected]\nSol·licituds a l'Etapa de Primària o Secundària: [email protected] o [email protected].\nEnllaç preinscripció telemàtica\nLa informació que us demanaran serà la mateixa o molt semblant a la de l'imprès de sol·licitud de preinscripció oficial que adjuntem.\nPer agilitzar els tràmits podeu enviar-nos la documentació que se sol·licita, si no ho heu fet ja, per formalitzar les preinscripcions.\nAquells que ho necessiteu també podeu demanar cita prèvia.\nSi teniu preguntes o durant el procés necessiteu ajuda, no dubteu en contactar amb nosaltres.\nImprès de sol·licitud de preinscripció oficial en format editable (cliqueu aquí). S’han d’emplenar els dos fulls- indicant el codi oficial de la INSTITUCIÓ LLEIDA: 25005703 - imprimiu-los, signeu-los i envieu-nos les imatges. O retorneu-la amb signatura electrònica, si en disposeu.\nInscripció interna de la INSTITUCIÓ LLEIDA (cliqueu aquí). Autorització ús d'imatges i protecció de dades / Carta compromís educatiu. Si encara no l'heu lliurat s’hauria d’emplenar, imprimir, signar i enviar com imatge adjunta.\nPer demanar cita prèvia per inscripció presencial o ampliar la informació\n- Per aquelles famílies que no pugueu fer la presentació telemàtica, es podrà fer de forma presencial entre el 19 i el 22 de maig, ambdós inclosos. El nostre horari d'atenció per formalitzar la preinscripció presencialment a l'escola serà de 9h a 13h i de 15h a 17h al campus Arabell.\n- Per accedir al centre caldrà complir amb les mesures de seguretat del moment (mascareta i guants).\n- Descarregueu l'imprés de sol·licitud de preinscripció oficial (cliqueu aquí).\n- Caldrà portar el document de sol·licitud degudament omplert i tota la documentació que es demana fotocopiada.\nPodeu demanar cita contactant amb:\nSol·licituds a l'Etapa d'Educació Infantil (P3 a P5): [email protected]. Telèfon: 973 980 655.\nSol·licituds a l'Etapa de Primària o Secundària: [email protected] o [email protected]. Telèfons: 973 980 656 o 973 980 655.\nTota la informació referent a la preinscripció la trobareu a la web de la Generalitat accedint a aquest enllaç. A més, mantindrem la web de l'escola actualitzada per poder anar informant-vos de qualsevol novetat. Podeu consultar la nostra oferta de places accedint al mapa escolar de la preinscripció del curs 2020/21.\nSeguim amb el cicle de xerrades «Family time»\nPropera sessió del programa «Parlem amb experts»\nCom desemvolupar el llenguatge dels 0 als 5 anys.\nFamily time-Let's play, enjoy and learn!\nViu l'experiència de la inmersió en anglès des d'edats primerenques


Arkano: “Vull canviar el món, és la meva missió” RUTH MARIGOT\n“Desde niño quise encontrar la explicación a todo. / Mamá ¿por que las Iglesias tienen tanto oro? / ¿En qué momento papá dejará de beber? / ¿Por qué yo tengo una Nintendo y otros ni para comer? ” Amb aquestes rimes arranca Único, un dels temes més potents de Bioluminiscencia, el primer disc d’Arkano, alacantí, 23 anys, llicenciat en enginyeria informàtica i refulgent estrella del rap. Guillermo Rodríguez diu que va tenir una infantesa feliç a etapes. “Sempre vaig ser un nen molt tímid, introvertit i sense habilitats socials. Em costava molt expressar-me, però gràcies al rap i la improvisació vaig trobar la manera de poder explicar tot el que em passava pel cap”.\nLa seva germana gran el va introduir en la cultura hip-hop. Escoltava obsessivament Nach i El Chojin. “Eren els meus ídols i volia imitar-los. En el moment que t’atreveixes a equivocar-te és quan aprens a improvisar”, confessa. Amb 15 anys es va convertir en el campió estatal de la Batalla de los Gallos de Red Bull. “Va ser una bogeria. A més era el participant més jove. Allà vaig aprendre què suposava la màgia de la improvisació. No era el millor, però sí qui va fer-ho millor aquell dia. I vaig guanyar”. Així va començar-se a forjar la llegenda d’Arkano. Aquest free-styler és qui ostenta des de fa uns mesos el rècord Guinness mundial de temps improvisant rimes: 24 h 34 min 24 s. “Amb aquesta acció volia visibilitzar el rap i trencar l’estereotip que l’associa amb drogues, violència, masclisme... Aquell dia des de la Puerta del Sol de Madrid vaig poder llançar molts missatges socials, contra l’homofòbia, pel drama dels refugiats... I per streaming va arribar a quasi dos milions de persones. Aquesta exposició era el que jo buscava”.\n“ Ellos dan placer adulto / para el disfrute de menores. / Yo hago rap de críos / para niños mayores ”, recita Arkano en un tema tan àcid com Niño mimado. “Ara mateix es fa un rap molt destructor i decadent que parla de drogues, de si em follo aquesta o l’altra... I als concerts veus nens i nenes de 14 anys sentint-se els més dolents. A mi em diuen que faig un rap social, que hi poso massa política”, confessa. Moltes cançons de Bioluminiscencia estan esquitxades d’actualitat: operació Púnica, Pedro Sánchez, Froilán, feixisme, Toni Cantó, Iannis Varufakis, troica... Arkano no s’arronsa. “Alguns grups també fan un rap polític perquè, ni que sigui implícitament, defensen el model de societat imperant i ajuden a naturalitzar molts comportaments tòxics: masclisme, homofòbia... A nivell conceptual no hi estic gens a prop. Com a entreteniment? Doncs aquí ho tenim. Jo tampoc vull ser cap policia de la moral, però tinc molt clar que vull exercir la meva responsabilitat amb cap”.\nAl hip-hop mainstream també li costa digerir la presència d’aquests dissidents. “Alguns tiren de les paraules venut o comercial per desqualificar-me. I jo els dic: què fem? ¿Em quedo tancat a l’habitació rapejant per a quatre col·legues? A mi cap marca m’ha modificat el missatge. A més, m’han ajudat a sortir en mitjans de comunicació -com al programa Late motiv d’Andreu Buenafuente- i això em fa arribar a més gent, que és el que interessa. Hi ha més rapers fent un missatge social, trencant estereotips, i alguns d’ells -com Argos, El Langui, Nach o El Chojin- també col·laboren en el meu disc”, puntualitza.\nArkano no només reivindica amb les rimes punyents de les 12 cançons de Bioluminiscencia, un disc que el portarà de gira per Espanya i Llatinoamèrica amb un espectacle on l’acompanyaran Dj Lex i Klau!, sinó que també li agraden els gestos explícits. En una final espanyola de la Batalla de los Gallos va participar embolicat en la bandera de l’orgull gai. Va guanyar. “Això, però, em va estigmatitzar. A la final internacional els competidors m’atacaven amb insults homòfobs. I jo en lloc de respondre com s’esperava en aquest món de galls i mascles vaig capgirar el tema i els vaig assenyalar a ells com a homòfobs. A les batalles has de jugar amb l’espectacle: tu pots triar portar-ho a un terreny de vinga va, donem sang i carnassa o bé introduir-hi elements socials per canviar les coses”, explica.\nCanviar és el verb que més motiva Guillermo Rodríguez. I també a Arkano. No hi ha persona i personatge. Tots són un i amb una lluita compartida: “Sento una profunda empatia per les desigualtats, per això escric sobre això”. Es copsa en el disc, on també despulla els seus drames més íntims. Escolteu La caída. Però en general guanya el discurs social. “Vull canviar el món. És la meva missió. Sé que sona molt ambiciós. Està a l’abast de tots nosaltres difondre missatges positius i fer les coses bé. Una sola persona no pot fer res, per molta influència que tingui. El món l’hem de canviar entre tots”.


Club Cicloturista de Móra la Nova: Beseit\nIniciem una nova tongada de sortides amb una ruta per Beseit, pot ser molt bonica per boscos de pi roig però el que és segur és que ens farà gastar molts esforços, els Ports sempre són durs i aquesta ascensió al Tossal dels Tres Reis és llarga amb un bon desnivell, així que Ramon C, Josep, Carles, Miquel, Ignasi, Jose Luis, Gerard, Xavi N, Montse R, Jordi M, Juan G, Ramon L i Manolo ens trobem a 2 quarts de set per marxar a conèixer una nova contrada tot esperant tenir un gran dia.\nEl dia esta tapat amb una bona capa de núvols però quan ja arribem a Calaceit superem la llosa que teniem al damunt i veiem que el dia no serà gens dolent, no fa un dia totalment clar però la visibilitat es prou bona, amb sol i núvols.\nA les 9 comencem a pedalar després de fer-nos la foto inicial al davant de l'església de Santa Anna que hi ha just al entrar a Beseit tocant al pont sobre el Matarranya. Sortim del poble per la pista asfaltada que porta cap al Parrissal tot seguint el Matarranya. Anem a bon ritme i llevat d'alguna pujada curta aquest tram és força planer amb un terra rodador.\nA uns 2 km s'acaba l'asfalt i deixem aquesta pista per travessar el riu i prendre el camí que va a Fredes, també una pista de terra força ben preparada. L'inici es pla, però de seguida s'acaba la bona vida i iniciem una forta pujada que ens dura en poc més de 3 km fins a la cota 850, una pendent mitjana de vora el 10% que ja ens deixa calents i tocats, sort que ara tenim un tram de descens fins al llit del barranc de Formenta en els Estrets de Marraixa, aquí tornem a emprendre una altra pujada, llarga però una mica més suau ja que amb 6 km solament puja uns 450 m, fins el que serà la cota màxima de 1250 m.\nPassem per llocs frondosos amb pinars molt poblats i sort que fa fresca per que la suada ja és important avui que ja hem tret de l'armari la roba d'hivern. Quan acabem de passar un indicador cap a Sant Miquel d'Espinalvà que no agafem ens aturem a fer un mos i fer l'agrupament necessari per refer el grup.\nEn el moment que tornem a prendre la marxa ens posem dins el núvol que tot el matí es veia enganxat a la punta del Ports, entrem en un zona boirosa amb els arbres rajant que semblava que estigués plovent quan el vent movia les branques. Ha estat un moment sublim, d'un aire tardorenc excepcional en un tram que no requeria un gran esforç ja que estàvem en una zona que ja no teniem de guanyar gaire alçada fins el coll de la Creu on seguim cap a Fredes per deixar el camí una mica després per anar per una sendera que va seguint la cara nord del Tossal dels Tres Reis.\nAquesta sendera que seguim és molt bonica, pedalable en la seva gairebé totalitat, el primer tram és de baixada suau fins travessar un petit barranc per iniciar llavors un lleugera pujada que ens fa treballar però sempre per dins d'un bosc espès, sortejant arbres caiguts i de drets, per un terra ple de pinassa força rodador fins que ja sortim a Sant Miquel d'Espinalvà, moment en que també sortim del núvol i es pot veure un bon panorama cap al nord on s'endevina el lloc on hi ha el pantà de la Pena cap a on ens hem de dirigir.\nSant Miquel d'Espinalvà és una antiga masia, actualment en runes on hi havia una ermita. Els seus voltants son una pradera amb l'herba molt curta aflorant la pedra per tot arreu.\nA partir d'ara ha de començar la diversió, la baixada constant fins al llit del Pena. La sortida de Sant Miquel és per una petita sendera bastant pedregosa però enllacem amb una pista en bastant mal estat que es converteix en sendera, aquesta una mica més complicada que ens fa caminar algun tros però que és força divertida i que ens porta al mas del frare.\nAra ja estem força avall i seguin una semi pista arribem al fons de la vall del Pena just quan forma l'estret o la gúbia del mas Roig on el riu passa per un tram cimentat ja que se ho devia endur cada cop que plovia.\nAquí ja comencem a estar tous però ara l'esforç és molt lleuger, solament cal seguir el riu, que ja ha desaparegut per sota terra, fins que arribem a la cua del pantà que per sorpresa nostra està força ple malgrat la sequera que estem patint. Voregem el pantà fins que trobem el camí asfaltat que ens portarà altre cop a Beseit després de salvar la divisòria de les aigües que sense ser res a algú se li fa una pujada molt llarga.\nL'arribada a Beseit és ràpida, ara solament cal anar a canviar-se i a refer-nos amb el bon dinar que ens espera, abans però podem gaudir d'una bona visita al riu per sota el pont que ens ofereix unes vistes insòlites.